Anda Kini Boleh Melawat Muzium Di Serata Dunia Dengan ‘Google Arts & Culture’

Anda peminat lukisan karya Van Gogh tapi masih belum cukup bajet untuk terbang dan lihat lukisan beliau di MoMA Museum Of Modern Art? Atau anda ingin melihat mumia di Muzium Mesir? Sebenarnya anda tidak perlu pergi jauh sebab Google ada aplikasi yang membolehkan anda melihat karya seni di muzium serata dunia.

Google Arts & Culture adalah inisiatif Google untuk membolehkkan orang ramai melihat karya seni tanpa perlu untuk ke sana. Agak mustahil sebenarnya jika kita mahu pergi ke setiap muzium di seluruh dunia. Tetapi jika anda muat turun aplikasi ini, anda hanya perlu search muzium yang anda mahu, dan boleh lihat karya-karya hebat yang terletah di muzium tersebut. Tempat monumen bersejarah seperti Colosseum di Italy juga boleh dilawati melalui aplikasi ini.

Ianya sama seperti Google Street View, tetapi untuk karya seni. Lebih menarik ialah aplikasi ini turut memberi informasi tentang sejarah pelukis dan macam-macam lagi. Kalau anda berminat dengan lukisan pop-art, definisi pop-art dan artis terkenal di dalam bidang berkenaan turut dikumpulkan dalam aplikasi Arts & Culture ini.

Lebih 2,779 tempat boleh dipilih untuk anda jelajahi. Penerangan untuk setiap lokasi atau lukisan juga sangat teliti, di mana anda boleh dapat tarikh sesuatu lukisan itu dilukis sebagai contoh. Kalau anda memang sedang mencari inspirasi untuk berkarya, bolehlah muat turun aplikasi ini di Google Play dan App Store.


Google Bakal Bantu Anda ‘Shopping’ Dengan Aplikasi Style Match

Jika anda pernah mendengar aplikasi Screenshop yang diperkenalkan oleh Kim Kardashian, Style Match akan berfungsi hampir sama seperti aplikasi tersebut. Style Match akan membantu pengguna Andriod untuk mencari bukan sahaja baju, seluar, kasut bahkan buku. Aplikasi ini akan berfungsi dengan sokongan aplikasi Google Lens.

Anda hanya perlu halakan kamera telefon anda ke arah item tersebut dan Style Match akan membantu anda mencari item tersebut dalam senarai online shopping. Item tersebut akan dikenal pasti melalui warna, corak atau rekaan.

Jika Style Match gagal menemukan item tersebut, ia akan mengesyorkan produk yang mempunyai ciri atau rupa yang hampir sama untuk anda. Lihat video yang kami sertakan untuk memahami cara penggunaan aplikasi ini.


Google Bakal Perkenal ‘Move Mirror’

Sebelum ini pihak Google telah mencipta beberapa aplikasi yang menggunakan Artificial Intelligent (AI) yang membantu pengguna untuk memudahkan urusan harian. Kini syarikat gergasi itu kembali dengan sebuah lagi projek yang turut menggunakan AI dikenali sebagai ‘Move Mirror’.

Menurut laporan Business Insider, projek ini membenarkan pengguna untuk membuat carian gambar mengikut postur tubuh yang ditunjukkan oleh pengguna. Carian gambar ini akan menggunakan kamera pada komputer riba seterusnya perisian projek ini akan mengenalpasti postur yang dipamerkan.

Carian ini akan membenarkan gambar tersebut seolah-olah ‘menari’ bersama anda setiap kali anda membuat pergerakan. Projek ini pastinya akan membantu untuk memudahkan carian gambar.


Google Bawakan Inovasi Terbaru Dalam Pengiklanan Video Pada Aplikasi

Bagi peminat tegar permainan video di telefon pintar pasti anda sudah terbiasa menonton klip video iklan untuk mendapatkan koin atau nyawa tambahan kepada karakter anda. Klip video tersebut merupakan ciri perngiklanan dari AdMobs Google untuk pencipta permainan video.

Usaha Google semakin rancak dalam memperkenalkan video iklan dalam aplikasi yang dikenali sebagai ‘rewarded ads’. Google juga memperkenalkan rangkaian pengguna yang sama kepada Universal App Campaign (UAC) untuk memudahkan para pencipta permainan video untuk mencari kumpulan pasaran yang mempunyai minat yang sama dengan pemainan yang sedia ada.

Terbaru, Google memperkenalkan dua bentuk ‘rewarded ads’ yang bakal dilancarkan beberapa bulan lagi iaitu ‘playable ads’ dan ‘ multiple-option video ads’. Melalui pendekatan ini syarikat pengeluar boleh mengaut keuntungan melalui permainan tersebut, dalam masa yang sama dapat memastikan para pemain tidak merasa terganggu dengan iklan tersebut.

Sekiranya anda merupakan individu yang terlibat di dalam industri ini, kehadiran fungsi ini terbaru pastinya merupakan berita baik buat anda untuk mensasarkan iklan anda kepada mereka yang berminat.


Google Berjaya Dapatkan Pasukan HTC Pixel Dengan Jumlah Mencecah RM4.62 Billion

Selepas beberapa minggu hadir dengan beberapa spekulasi, Google pada minggu ini telah mengumumkan mereka bersedia untuk membeli sebahagian daripada pasukan HTC yang membangunkan Google Pixel dan Pixel XL dengan nilai pembelian yang tinggi.

Jumlah yang dipersetujui buat kedua-dua syarikat ini adalah $1.1 billion (~RM4.62 billion) yang bakal dibayar secara tunai oleh Google. Mungkin jumlah yang agak besar untuk sebahagian daripada pasukan syarikat, namun memperlihatkan kepada tenaga kerja yang melibatkan 2,000 pekerja beserta pasukan R&D HTC yang sudah bertapak sekian lama, jumlah yang dipersetujui boleh dikatakan berbaloi.

Berdasarkan perjanjian yang dibuat, HTC bakal menjadi tulang belakang buat siri Pixel untuk model-model akan datang dan bakal membantu secara penuh dari segi hardware.

Salah satu perkara yang menjadi tanda tanya orang ramai adalah masa depan HTC apabila dibeli Google. Merujuk daripada kenyataan daripada CFO HTC, Peter Shen mereka masih lagi akan mengeluarkan smartphone keluaran mereka secara sendiri serta sedang berusaha mengeluarkan smartphone flagship terbaru mereka selepas HTC U11.

Kami harap hasil kerjasama kedua-dua pihak ini bakal memberi peluang dan menyelesaikan masalah pengguna Google Pixel untuk mengakses aplikasi serta smartphone secara smooth sepanjang penggunaan untuk jangka masa yang panjang.


Google Bersedia Untuk Mengeluarkan Perantinya Sendiri

Mungkin sudah tibanya Google berdikari untuk mengeluarkan perantinya sendiri. Program Nexus yang bermula dengan kerjasama bersama HTC di tahun 2010 tetap diteruskan sehingga kini. Dijangka Nexus 2016 Google sekali lagi memilih HTC.

Peranti Nexus yang sememangnya dioptimasi khas daripada Google berjaya memberi kepuasan kepada pengguna dengan baik. Sama ada dari segi prestasi mahupun update yang dikeluarkan.

Dalam pada itu, terdapat beberapa masalah yang berlaku apabila Google bekerjasama bersama syarikat-syarikat telefon pintar ini. Antaranya masalah kehadiran peranti pasaran yang sedikit lewat sepertimana yang berlaku pada Motorola Nexus 6 buat pasaran Malaysia. Huawei Nexus 6P yang terbaru pula mengalami masalah panel kaca di bahagian belakang.

Terdapat beberapa rumour yang mengatakan Google bakal mengeluarkan peranti sendiri, dan kami jangkakan Google bakal mengeluarkan peranti sendiri pada tahun ini. Mungkin juga dengan cara ini Google boleh bersaing dengan lebih kompetitif dengan Apple iPhone melalui rekabentuk dan software yang dihasilkan sendiri.


Google Buang Ratusan Kakitangan Yang Bekerja Untuk Waze

Google bakal melakukan rombakan ke atas kakitangan yang berkhidmat untuk peta digital Waze di mana mereka bakal dikenakan pemberhentian kerja.

Bagaimanapun, keputusan ini diambil kerana Google bercadang untuk memfokuskan perkhidmatan peta digital mereka kepada Google Maps, lapor CNBC.

Dalam e-mel yang ditujukan kepada pekerja, Chris Phillips, yang mengetuai bahagian peta digital Google, berkata syarikat itu akan menjalankan kemas kini terbaharu kepada perkhidmatan Google Maps.

Langkah ini menyebabkan Google terpaksa memberhentikan ratusan pekerja di Waze. Bagaimanapun, ia tidak dijelaskan secara khusus berapa ramai orang yang akan terjejas.

“Kami memutuskan untuk membuat peralihan kewangan kepada Waze. Semuanya akan dikendalikan oleh Pertubuhan Perniagaan Global (GBO), sama seperti Peta Google,” katanya dalam e-melnya.

“Malangnya, langkah ini mengakibatkan beberapa profesion diberhentikan kerja dalam penjualan, pemasaran, operasi dan analitik dalam unit Waze Ads,” jelasnya.

Untuk makluman, Waze mempunyai 500 pekerja. Sejak Disember lalu, Google telah bergabung dengan Waze untuk bekerjasama dalam perkhidmatan dengan unit Peta Google. Keputusan itu menyebabkan Ketua Pegawai Eksekutif Waze, Neha Parikh meletak jawatan.

Pada masa ini, Waze mempunyai 140 juta pengguna aktif. Jurucakap Google berkata pemberhentian di Waze diperlukan. Walau bagaimanapun, Google akan terus mengekalkan keunikan jenama Waze pada masa hadapan.


4 Jenis Salad Dan Ini Cara Penyediaannya Yang Betul Buat Anda

Hidangan salad sering dikaitkan sebagai hidangan diet atau sejenis sajian sihat. Ya, salad sememangnya salah satu hidangan yang menyihatkan serta mudah disediakan dengan menggunakan beberapa jenis bahan sahaja dan pada umumnya tidak perlu dimasak.

Salad disediakan bersama dressing. Antaranya seperti vinaigrette, caesar dressing, dan italian salad dressing. Salad boleh dibahagikan kepada empat kategori, secara asasnya. Jom kenali keempat-empatnya.

Merupakan salad yang paling biasa disediakan. Hanya gaulkan daun salad dan bahan sampingan seperti bawang besar, tomato atau timun bersama dressing. Daun salad yang sering digunakan pula adalah seperti lettuce, bayam atau watercress.

Perlu diambil perhatian bahawa daun-daun salad ini perlu ditos dan dikeringkan terlebih dahulu sebelum digaul bersama dressing dan bahan lain.

Ini untuk mengelakkan salad menjadi berair, lalu kurang enak. Disebabkan itu, dressing hanya digaulkan bersama salad ketika mahu dihidangkan sahaja kerana kandungan asid dalam dressing akan membuatkan daun salad cepat layu dan lembik.

Kekacang, keju, buah-buahan atau sayur-sayuran lain juga boleh digaul bersama dalam salad ini untuk memberi lebih warna dan kepelbagaian rasa. Semua jenis dressing sesuai digandingkan dengan salad ini.

Salad dalam kategori ini disediakan dengan lebih teratur dan teliti serta disediakan mengikut 4 lapisan iaitu base, body, garnish dan dressing.

Base adalah bahagian paling bawah dan asas yang terdiri daripada daun salad. Body pula terdiri daripada bahan utama yang lain seperti daun salad atau sayuran yang lain. Boleh juga ditambah bahan yang dimasak contohnya cebisan ayam atau udang.

Garnish pula merupakan bahan-bahan yang ditambah ke dalam salad untuk memberikan lebih variasi warna, tekstur dan rasa. Antara bahan yang boleh digunakan adalah herba yang dicincang atau hirisan ayam gril. Salad ini juga boleh dihidangkan sejuk jika suka.

Dressing pula, dihidang dalam bekas berasingan dan diletakkan di tepi salad atau di atas salad (tanpa digaul dahulu). Hanya digaulkan semasa mahu menikmatinya sahaja.

Aturan menyediakan Composed Salad yang asas:
1. Kumpulkan semua bahan dan cuci bersih, potong atau siapkan mengikut keperluan.
2. Susunkan bahan di atas pinggan, mengikut aturan 4 lapisan tadi (dimulakan dengan base, body, garnish dan dressing).
3. Jika ada bahan yang perlu dimasak, pastikan ia telah dimasak terlebih dahulu sebelum disajikan.

Salad kategori ini dihasilkan dengan menggabungkan daging, ikan, makanan laut yang telah dimasak dengan/atau legum bersama dressing dan hiasan.

‘Bound’ sebenarnya memberi maksud semua bahan dicampur bersama dalam satu bekas. Untuk me’mesra’kan semua bahan, lazimnya dressing yang berasaskan mayonis digunakan.

Nama salad ini mungkin agak asing bagi kebanyakan kita tetapi sebenarnya kita tak sedar yang kita biasa menikmatinya. Salad kategori ini dihasilkan daripada kentang, pasta atau bijirin.

Kebanyakan salad pasta menggunakan gabungan dressing ringan dan bahan yang mempunyai rasa yang kuat. Salad farinaceous yang paling popular tentulah salad kentang.


Google Cadang Untuk Hasilkan Konsol Bagi Mencabar Xbox dan PlayStation

Setelah lebih dua dekad industri konsol dikuasai oleh syarikat-syarikat besar seperti Microsoft, Sony dan Nintendo, Google dilaporkan berminat untuk menghasilkan konsol sebagai langkah awal untuk menceburi bidang gaming.

Dinamakan sebagai Yeti, konsol terbaru Google ini bakal dihasilkan bersama kerjasama syarikat-syarikat dan pembangun lain dalam menawarkan permainan yang lebih berteknologi tinggi buat para pengguna.

Setakat ini, pembangunan konsol ini masih lagi di dalam peringkat awal dimana Google masih belum memberi pendedahan lanjut mengenai projek terbaru mereka.

Agak menarik untuk menyaksikan bagaimana konsol terbaru ini bakal menarik perhatian fanboy PlayStation dan Xbox yang sudah lama setia bersama. Lebih menarik, mampukah konsol terbaru ini bakal digabungkan bersama ekosistem Google bersama smartphone Android.


‘Google Cafe For Parents’ Tawarkan Pendedahan Teknologi Buat Generasi Baru

Menggalas tanggungjawab ibu bapa di era pasca milenium ini mungkin membawa cabaran yang sedikit berbeza berbanding sebelumnya. Kecekapan anak-anak yang semakin pintar menggunakan gadget dan telefon pintar juga tidak dinafikan semakin meningkat.

Dalam usaha untuk menawarkan yang terbaik buat ibubapa, Google baru-baru ini telah melancarkan acara ‘Google Cafe For Parents’ dengan kolaborasi bersama Makchic. Sebuah online portal khusus buat kaum ibu moden di Malaysia

Melalui acara ini, Google bersama Makchic membawa inisiatif untuk membantu ibu bapa serta kanak-kanak berumur 7 hingga 12 tahun bagi membiasakan diri dengan teknologi yang kerap digunakan oleh generasi kini.

Antara yang diperkenalkan buat ibu bapa dan anak-anak adalah Google Search, Google Maps, Google Calendar dan Google Photos yang sudah menjadi kebiasaan buat majoriti pengguna dunia.

Pembelajaran yang interaktif antara yang dibawakan oleh Google bersama Makchic dalam memberi pendedahan. Lebih menarik, Google Malaysia turut menawarkan Google Clinic bagi membantu para pengguna untuk memuat turun dan memahai beberapa aplikasi yang dikeluarkan Google.

Selain diajar mengenai pengguna aplikasi, para peserta juga diberikan pendedahan mengenai keselamatan atas talian yang perlu diberi perhatian.

Sememangnya usaha yang baik daripada Google dengan kolaborasi bersama MakChic dalam usaha untuk memberikan yang terbaik buat ibu bapa dan kanak-kanak generasi moden. Sebuah inisiatif yang wajar dipuji dalam usaha memberikan yang terbaik buat ibu bapa dan anak-anak kecil.


Lihat Perubahan Google Chrome Sepanjang 10 Tahun Diperkenalkan

Mula diperkenalkan pada tahun 2008 sebagai versi beta bagi menawarkan pengalaman melayari laman web khusus daripada Google, Chrome nampaknya telahpun menyambut ulang tahun ke-10 pada hari ini.

Mungkin ramai yang tidak sedar, browser Chrome yang pada awalnya mempunyai sedikit masalah kini telahpun berjaya menjadi antara browser terpopular. Penawaran kepantasan buat orang ramai melayari laman web antara yang membuatkan Chrome disukai ramai.

Selain itu, Chrome turut menawarkan sistem operasi tersendiri iaitu Chrome OS. Walaubagaimanapun, sistem perisian nampaknya masih belum berjaya memecah dominasi Windows dan Mac OS setakat ini.

Untuk pengetahuan anda, Google Chrome pada awalnya merupakan projek dibawah Sundar Pichai yang merupakan CEO kepada Google pada ketika ini.


Google Chromecast dan Chromecast Audio Mula Dijual Buat Pasaran Malaysia

Mulai hari ini, Google Chromecast dan Chromecast Audio versi terbaru boleh didapati di Malaysia. Dengan reka bentuk anggun, pelbagai kandungan yang baru dan aplikasi yang dikemaskini untuk mencari hiburan terbaik, Chromecast terbaru akan menjadikan penstriman lebih laju dan senang.

Chromecast Audio merupakan peranti terbaru yang boleh dipasangkan pada pembesar suara untuk aliran radio, podcast dan muzik menggunakan WiFi.

Dengan fungsi untuk menukarkan mana-mana TV kepada TV pintar untuk kos yang amat rendah dilihat Google Chromecast berjaya menarik hati pengguna dengan design yang sangat moden disamping harganya yang tidak begitu mahal.

Selain perubahan dari segi rekaan, Chromecast model terbaru juga didatangi dengan prestasi yang lebih baik membolehkan anda mendapat sambungan Wi-FI yang lebih stabil. Pastinya tidak ada lagi masalah buffering melibatkan Chromecast apabila mendapat sambungan internet yang baik. Buat anda yang sering menggunakan aplikasi seperti Netflix, iFlix, Youtube disamping menggunakan menonton rancagan TV, Chromecast ternyata khas buat anda.

Selain itu, Google Chromecast terbaru juga dilengkapi dengan permainan popular Android suatu ketika dahulu iaitu Angry Birds.

Chromecast terbaru boleh didapati dari Lazada untuk RM199.

Satu lagi produk keluaran Google adalah Chromecast Audio. Buat anda yang baru dengan Chromecast Audio, peranti ini berfungsi sebagai media hub untuk disambungkan kepada speaker untuk dijadikan media hub. Dalam erti kata lain, anda mampu mengakses Spotify terus daripada telefon pintar anda apabila dihubungkan melalui sambungan Wi-Fi.

Chromecast Audio juga boleh digunakan dengan kesemua muzik dan podcast kegemaran anda yang terdapat di Spotify. Fungsi ‘multiroom’ peranti tersebut juga boleh menghubungkan kepada speaker-speaker di sekitar rumah anda.Selain itu, Chromecast Audio menjanjikan audio yang berkualiti disamping variasi media selain Spotify, seperti rakaman audio dan podcast.

Aplikasi Chromecast juga kini dikemaskini untuk menjadikan pencarian kandungan dan aplikasi lebih mudah.

Chromecast Audio akan datang dari Lazada untuk RM199.


Google Cloud Bakal Aktifkan Ciri Pembayaran Menggunakan Kriptowang

Memang tidak dinafikan kriptowang bakal menjadi salah satu medium pembayaran yang sah lambat laun jua. Jadi, banyak syarikat gergasi mula menerokai arena blockchain agar tidak ketinggalan dengan peredaran teknologi.

Terbaharu, Google telah mengumumkan kerjasama strategik dengan salah satu penyedia bursa dagangan kriptowang popular iaitu Coinbase. Coinbase bakal menggunakan Google Cloud sebagai penyedia cloud termasuklah dalam memproses data blockhain mereka.

Sementara Google Cloud pula bakal mengaktifkan ciri membayar menggunakan kriptowang untuk beberapa pelangan terpilih. Dalam masa yang sama, pihak pembangung juga boleh menggunakan kelebihan Google Cloud dan Coinbase dalam membangunkan sebarang aplikasi Web3 mereka.

Dengan kepakaran masing-masing, kedua-dua pihak turut menyasarkan untuk membolehkan lebih banyak inovasi berlaku pada pembangunan Web3.  Malah, kerjasama ini bakal merancakkan lagi arena blockchain kerana kedua-dua syarikat ini boleh melicinkan sebarang operasi seharian dengan lebih optimum.


Google Dijangka Rugi RM1.78 Bilion Selepas Menghalang Huawei Menggunakan Android

Jika minggu lalu ramai yang mula menganggarkan kerugian Huawei kerana tidak lagi dapat menggunakan servis Google dan Android, pada kali ini nampaknya sistem operasi popular, Android bakal turut mengalami nasib yang sama berikutan jumlah pengguna Huawei yang ramai seluruh dunia.

Berdasarkan laporan TechDator, meskipun keputusan untuk menghalang sebarang dagangan bersama syarikat Huawei dibuat oleh Donald Trump, Google serta syarikat-syarikat lain tidak mempunyai kuasa untuk menghalangnya.

Hasilnya, Google secara purata tahunan bakal kehilangan $425 juta (RM1.78 bilion) berikutan tiada lagi sokongan Android pada telefon pintar terbaru Huawei.

Dikatakan jumlah kerugian berikutan keputusan yang dibuat Donald Trump ini walaubagaimanapun tidak memberi kesan jangka masa panjang buat Google memandangkan syarikat ini optimis orang ramai akan mula beralih kepada jenama lain yang menggunakan servis Google dan Android.

Baca lagi: Celcom Tawarkan Pakej Beli Satu Percuma Satu Bagi Huawei P30


Google Dinobatkan Syarikat Paling Bernilai Dunia, Apple Ditempat Kedua

Google nampaknya mengulangi kejayaan tahun lalu selepas berjaya mengekalkan tempat pertama sebagai syarikat paling bernilai dunia bagi berdasarkan data terbaru daripada consultancy BrandZ.

Jumlah nilai syarikat yang direkodkan bagi Google adalah $302.06 billion (~RM1.206 trilion) didapati meningkat 23% berbanding tahun lalu. Tempat kedua berjaya diduduki oleh syarikat Apple yang bernilai $300.59 billion (~RM1.2 trilion).

Berikut merupakan senarai penuh 100 syarikat paling bernilai bagi tahun 2018. Tahniah diucapkan buat Tencent kerana berjaya memecah monopoli syarikat teknologi yang sudah lama dipegang oleh syarikat yang berpengkalan di Amerika Syarikat.


Google Disaman RM17.10 Juta Kerana Menceroboh Data Pengguna iPhone

Nampaknya isu saman menyaman diantara dua syarikat ini seakan tidak akan berakhir. Terbaru, sejumlah empat juta pengguna iPhone telah dikatakan menjadi mangsa Google setelah syarikat ini berpihak untuk mencuri data pengguna iPhone tanpa kebenaran.

Difahamkan isu ini bermula sekitar 2015 apabila Google gagal untuk menawarkan privasi kepada pengguna yang menggunakan aplikasi Safari meskipun telah mengaktifkan fungsi ‘Do Not Track’. Setakat ini kes ini masih lagi dibincangkan dimana jika Google disahkan bersalah, Google terpaksa membayar sebanyak $4.3 juta (~RM17.10 juta) kepada pihak Apple.

Dalam pada itu, Apple baru-baru ini turut disaman berikutan isu melibatkan keyboard Apple Macbook Pro yang gagal berfungsi dengan baik.


Aplikasi Google Drive Buat Windows Dan Mac Bakal Ditamatkan Tidak Lama Lagi

Sekiranya anda masih menggunakan aplikasi Google Drive atau Google Photos pada PC atau Mac, pastikan anda dapatkan aplikasi ‘peganti’ yang baru kerana kedua-dua aplikasi ini ditamatkan servis pada 11 Disember 2017 ini.

Hasrat ini dibuat dalam membolehkan pengguna mengakses dokumen dan gambar secara serentak berbanding sebelum ini yang memerlukan pengguna mendapatkan dua aplikasi berbeza. Aplikasi peganti yang dimaksudkan adalah Google Backup and Sync.

Buat pengguna yang masih menyimpan Google Drive ini pada platform Windows dan Mac, anda akan turut menerima notifikasi untuk mendapatkan aplikasi Google Back & Sync sebelum dilenyapkan pada 12 Mac 2018.

Adakah Google Drive merupakan pilihan utama sekiranya anda ingin menyimpan sesebuah fail atau dokumen? Kongsikan dengan kami aplikasi cloud storage yang anda paling selesa di ruangan komen dibawah.

Baca lagi: Ini Caranya Untuk Menyimpan Sehingga 30 GB Data Di ‘Cloud Storage’ Secara Percuma


Google Earth Bantu Pakar Arkeologi Temui Beratus Gerbang Misteri Di Arab Saudi

Berita ini mungkin adalah berita gembira buat peminat sejarah. Beratus struktur misteri seakan gerbang ditemui di atas laluan lava gunung berapi di padang pasir Arab Saudi, seperti yang diumumkan oleh Dr David Kennedy, seorang pakar arkeologi dari Universiti Oxford.

Gerbang yang dianggarkan berusia lebih dari 9000 tahun ini ditemui di kawasan bahagian barat Harrat Khaybar. Dipercayai gerbang misteri ini adalah hasil binaan suku Badwi pada satu masa dulu.

Apa yang lebih menarik, struktur yang ditemui kali ini berbeza daripada gerbang dan binaan lama yang pernah ditemui sebelum ini di Asia Barat. Saiz setiap gerbang juga berbeza. Ada yang sepanjang hingga lebih 1700 kaki.

Bercakap kepada NY Times, Dr Kennedy berkata, “dari segi struktur, nampaknya ia bukan dibina sebagai tempat menyimpan mayat atau kubur, bukan juga sebagai penempatan mahu pun tempat memerangkap haiwan. Sehingga kini binaan seakan gerbang ini masih satu misteri.”

Mungkin dalam beberapa tahun lagi misteri ini akan terungkai, seterusnya menjadi satu lagi lokasi yang mesti di jejaki oleh para peminat sejarah.


4 Juta Rumah Bakal Ditawarkan Bil Elektrik Percuma

Sejak akhir-akhir ini, dapat dilihat di media sosial dimana terdapat segelintir netizen yang merungut harga bil yang tertera menerusi Tenaga Nasional Berhad (TNB) melambung serta lebih daripada penggunaan. Tidak kurang juga mereka yang berpendapat sebaliknya.

Sebagai salah satu usaha untuk meringan beban orang ramai, Menteri Tenaga dan Sumber Asli, Datuk Dr Shamsul Anuar Nasarah pada hari ini mengumumkan kerajaan akan memberi Bantuan PRIHATIN Elektrik Tambahan dalam kategori domestik di Semenanjung berjumlah RM942 juta.

Menerusi program bantuan ini, seramai 4 juta pengguna domestik dengan bil elektrik RM77 ke bawah bakal menikmati bil elektrik percuma bermula dari April hingga Jun ini.

Bukan itu sahaja, diskaun tambahan turut ditawarkan tambahan ekpada pengguna elektrik dalam blok tarif di antara 601-900kWj dengan bil elektrik di antara RM232.35 hingga RM395.60.

Selain itu, aktiviti pemotongan elektrik sehingga 30 September 2020 juga bakal ditunda dalam membantu mereka yang menghadapi kesukaran dalam memenuhi komitmen kewangan. Kehadiran Bantuan Prihatin Elektrik ini secara tidak langsung dapat meringan beban khususnya mereka yang terkesan dari segi ekonomi sewaktu tempoh PKP berlangsung.

Ketahui juga anggaran harga kereta selepas kerajaan memansuhkan cukai jualan kereta 100% dalam usaha untuk merancakkan semula industri automotif.

Ini Anggaran Harga Kereta Selepas Kerajaan Mansuhkan Cukai Jualan Kereta 100%

Kerajaan Umum Telah Batalkan Harga Siling Petrol Dan Diesel?


Google Earth Tampilkan ‘Timelapse’, Anda Kini Boleh Lihat Perubahan Malaysia Sejak 36 Tahun Lalu

Google Earth kini tampil dengan ciri baru, iaitu Timelapse, yang membolehkan pengguna melihat perubahan di berbagai lokasi di dunia dalam jangka masa 36 tahun. Malaysia adalah antara lokasi di mana perubahan dapat dilihat dengan teknologi Timelapse.

Dengan adanya Timelapse di Google Earth, pengguna dapat melihat video pendek yang menunjukkan bagaimana planet Bumi telah berubah dari tahun 1984 hingga 2020. Pengguna juga boleh mencari lokasi tertentu untuk melihat perubahan yang telah terjadi dalam jangka waktu tersebut.

Google menggunakan Earth Engine untuk menggabungkan lebih daripada 15 juta gambar satelit dari beberapa dekad terakhir yang dikumpulkan oleh lima satelit yang berbeza. Sebilangan besar gambar berasal dari Landsat, program pemerhatian bersama USGS / NASA yang telah melihat perubahan Bumi sejak tahun 1970-an.

Sejak 2015, Google telah menggabungkan  Landsat dengan gambar dari misi Sentinel-2, sebahagian daripada program pemerhatian Bumi Copernicus Kesatuan Eropah dan Agensi Angkasa Eropah. Google juga bekerjasama dengan Carnegie Mellon University CREATE Lab untuk menunjukkan bagaimana kesan manusia terhadap perubahan hutan dan pengembangan bandar mempengaruhi kawasan tertentu.

Untuk menggunakan ciri ini, anda boleh mengunjungi laman g.co/Timelapse dan masukkan lokasi yang anda mahu lihat atau jelajah beberapa lokasi yang menarik di dunia dengan Google Earth.

Lihat bagaimana rupa bentuk Kuala Lumpur pada 200 Juta tahun dahulu. Klik pautan di bawah untuk membaca.

Lihat Bagaimana Rupa Bentuk Kuala Lumpur Pada 200 Juta Tahun Dahulu

Palestin Lenyap Daripada Apple Dan Google Maps?

Lelaki Ini Berjaya Menipu Google Maps Dengan Menghasilkan ‘Traffic Jam’ Palsu


Google Flights Bakal Membantu Anda Merancang Percutian Dengan Lebih Mudah Dan Jimat

Google Flights nampaknya sudah boleh digunakan di Malaysia. Saya pasti fungsi ini pasti dinanti-nantikan buat mereka yang ‘gila’ dengan travel.

Bayangkan anda mahu terbang atau sekadar mahu mengetahui dari Pulau Pinang ke Perth, anda hanya perlu letakkan tarikh bila anda mahu terbang dan Google Flights akan uruskan semuanya buat anda.

Google Flights akan membantu anda mendapatkan senarai penerbangan yang anda sertakan buat anda. Bukan itu sahaja, anda boleh mengetahui harga semua tiket kapal terbang secara serentak. Buat anda yang ingin terbang ke sesuatu tempat yang mahal, Google Flights juga akan membantu anda untuk mendapatkan tarikh yang mempunyai tiket yang agak rendah. Sangat mudah bukan?

Bukan itu sahaja, Google Flights juga bakal membantu anda mendapatkan senarai tempat-tempat menarik pada destinasi yang anda tuju. Contohnya jika anda berminat untuk ke Korea tetapi anda masih kurang pengetahuan tentang tempat-tempat menarik di Seoul, Google Flights bakal membantu anda.

Fungsi ‘direct flight’ atau transit juga boleh ditetapkan. Andaikan anda sudah mengetahui tarikh dan harga penerbangan anda dan ingin membuat tempahan, butang ‘book now’ akan membantu anda untuk membuat tempahan dengan lebih mudah.


Google Bawakan Perubahan Terbaru Pada GMail

Berjaya mengumpul 1.4 bilion pengguna sejak mula dilancarkan, Gmail pada hari ini telah menawarkan sebuah kemaskini terbaru khusus buat para pengguna. Kemaskini yang dibawakan pada kali ini membawakan interface yang lebih minimalis dan cool.

Menariknya melalui kemaskini terbaru ini, pengguna berpeluang melihat attachment yang dihantar dengan lebih mudah. Selain itu, Google Keep Dan Task juga turut disertakan dibahagian tepi dalam usaha untuk menawarkan produktiviti yang lebih berganda buat pengguna.

Selain itu, fungsi snooze juga membolehkan pengguna menimbulkan kembali emel yang diterima pada masa yang ditetapkan untuk memudahkan proses membalas emel.

Buat anda yang belum mendapatkan kemaskini terbaru Gmail, anda boleh klik di butang setting pada Gmail anda dan tekan pada ‘Try the new Gmail’.


Google Haramkan Para Pekerja Daripada Menggunakan Zoom

Sejak pandemik COVID-19 mulai menular, dapat dilihat perubahan daripada tabiaat orang ramai bekerja dan belajar. Penggunaan aplikasi Zoom sudah menjadi medium utama dalam membolehkan perbincangan secara video dijalankan secara beramai-ramai.

Di sebalik, pemilihan aplikasi Zoom yang sudah menjadi aplikasi rasmi buat orang ramai berhubung secara video sejak musim COVID-19, aplikasi ini juga ternyata turut terpalit dengan pelbagai kontroversi. Isu sekuriti pengguna serta pencerobohan zoombombing antara yang membuatkan orang ramai skeptikal dengan aplikasi ini.

Malah, tidak mengejutkan apabila syarikat besar seperti Google juga sudah mulai mengharamkan para pekerja untuk menggunakan Zoom pada komputer syarikat bagi mengelakkan daripada berlaku kebocoran data pengguna serta syarikat.

Lebih menakutkan, terdapat sejumlah pengguna iPhone dan iPad yang menjadi mangsa penceroboh di Zoom dimana data mereka dikongsikan kepada pihak ketiga. Selain itu, sekuriti yang lemah daripada Zoom membolehkan penggodam mengakses kamera dan mikrofon pengguna tanpa diketahui pemilik akaun.

Untuk pengetahuan, Google bukanlah syarikat pertama yang mengharamkan para pekerjanya untuk menggunakan Zoom. Malah, sebelum ini syarikat kendalian Elon Musk iaitu SpaceX turut melakukan perkara yang sama demi menjaga data para pekerja serta syarikatnya.

Berdasarkan statistik, aplikasi Zoom setakat ini sudah berjaya digunakan dan mengumpul lebih 200 juta pengguna berbanding cuma 10 juta pengguna pada tiga bulan lalu. Peningkatan yang mendadak daripada jumlah pengguna sekaligus turut membuka ruang kepada Zoom untuk meningkatkan sekuriti mereka selepas mulai digunakan oleh orang ramai daripada pelbagai latar belakang.

Melihat kepada syarikat-syarikat besar yang sudah mulai beralih arah daripada Zoom, mungkin sudah tiba masanya untuk anda yang mahukan sekuriti yang lebih baik beralih kepada perisian atau aplikasi yang menawarkan fungsi yang sama selain daripada Zoom.

Kehadiran wabak COVID-19 nyata memberi kesan kepada orang ramai serta para syarikat. Terbaharu, iflix dilaporkan bakal melepaskan pekerja mereka dalam mengurangkan kos operasi syarikat.

iflix Sedia Lepaskan Pekerja Untuk Kurangkan Kos Operasi Berikutan COVID-19

Malindo Air Sedia Potong 50% Gaji Staf Berikutan Coronavirus


Google Hilangkan Hasil Carian Kepada Separuh Bersempena Dengan Avengers: Endgame

Separuh dari kehidupan telah hilang menjadi debu apabila Thanos memetik jarinya dalam Avengers: Infinity War sebelum ini. Kini, berikutan kehangatan filem Avengers: Endgame yang sedang ditayangkan di seluruh dunia, Google tampil dengan kesan khas yang akan meghilangkan hampir 50% hasil carian Google anda.

Bagi anda yang ingin mencuba, anda hanya perlu menaip Thanos pada ruang carian Google, setelah hasil carian muncul, anda akan lihat ikon Infinity Gauntlet pada bahagian kanan dan tekan pada ikon tersebut. Kemudian, ikon itu akan memetik jari dan perlahan-perlahan separuh dari hasil carian anda akan menjadi debu.

Untuk kembalikan hasil carian anda semula, anda hanya perlu tekan ikon Infinity Gauntlet itu semula. Nampaknya kuasa Infinity Gauntlet ini telah menguasai Google juga.


Google Home Hub Diperkenalkan, Peranti Digital Untuk Rumah Anda

Selain Google Pixel 3 dan Pixel 3 XL yang dilancarkan semalam, Google nampaknya turut memeperkenalkan sebuah peranti hab rumah iaitu Google Home Hub.

Model ini berpeluang menawarkan pengalaman Google Assistant buat para pengguna serta menawarkan beberapa aplikasi dan fungsi lain seperti Spotify dan Google Photos. Selain itu, Google turut menawarkan kualiti paparan yang sangat baik bagi model ini sekaligus memberi kepuasan serta perhiasan yang unik di dalam ruangan rumah.

Google Home Hub bakal mula ditawarkan pada harga $149 (RM620). Sekiranya anda memerlukan peneman dan pembantu digital, Google Home Hub mungkin antara yang anda perlukan.


Ini Fungsi Terbaru Google Untuk Memudahkan Anda Memohon Pekerjaan

Sekiranya anda masih berfikiran ejen carian Google sekadar tempat untuk mencari maklumat daripada laman web, anda mungkin silap. Bermula dengan pertambahan fungsi seperti e-mail dan maps, kini Google semakin bijak untuk menawarkan segalanya dibawah satu tempat.

Terbaru, Google bakal membantu mereka yang sedang mencari pekerjaan. Dalam erti kata lain, perubahan terbaru yang bakal dibawakan Google ini bakal membolehkan pengguna mengetahui jumlah anggaran gaji melalui pekerjaan yang dimohon. Laman seperti LinkedIn antara yang menjadi rujukan Google dalam memberi anggaran gaji.

Lebih menarik, Google bakal mencadangkan kepada anda tawaran bekerja yang ditawarkan di beberapa laman web terkemuka dan tersedia di tempat anda berada. Awesome bukan?

Memandang teknologi ini masih baru, masih terdapat banyak pekerjaan yang masih belum dikemaskini begitu juga dengan algoritma Google dalam mengesan carian pengguna.

Walaubagaimanapun, Google sekaligus berjaya membuktikan hanya melalui ejen carian, laman mereka sudah berjaya menawarkan solusi buat mereka yang sedang mencari kerja, travel atau yang sedang mencari tiket penerbangan dengan cara termudah.


Google Kemuka Rayuan Kepada Trump Benarkan Kembali Kerjasama Dengan Huawei

Tempoh hari Google telah mengumumkan menarik kebenaran Huawei untuk menggunakan sokongan Android pada kesemua peranti telefon tersebut. Kini setelah beberapa ketika membuat penilaian semula, Google kini sedang mencuba untuk membuat rayuan semula kepada pentadbiran Trump untuk meneruskan perniagaan bersama syarikat dari China itu.

Google menyuarakan kebimbangan kepada pentadbiran Trump bahawa risiko keselamatan akan bertambah tinggi sekiranya Huawei berjaya menggunakan teknologi perisian sendiri. Hal ini disebabkan jika hubungan perniagaan bersama Huawei dihentikan, akan wujudnya 2 versi Android iaitu versi asli dan hybrid. Versi hybrid dikatakan akan menghadapi lebih banyak bugs atau masalah berbanding versi asli.

Sebelumnya kerajaan pimpinan Trump telah bersepakat untuk meletakkan Huawei dalam senarai entity list, menyebabkan Huawei terpaksa meminta kebenaran kerajaan terlebih dahulu sebelum membuat sebarang urusan. Walau bagaimanapun, Jabatan Perdagangan Amerika Syarikat kemudian mengeluarkan satu lagi arahan yang membenarkan tempoh penggantungan pembekuan 3 bulan sebelum arahan ini dilaksanakan sepenuhnya.


Google Labur RM4.18 Billion Untuk Bina Kampus Baharu Di New York

Google Alphabet Inc. telah mengeluarkan kenyataan pelaburan baharu sebanyak $1 billion (~RM4.18 billion) untuk membangunkan kampus terbaharu Google di New York yang akan dikenali sebagai Google Hudson Square. Operasi kampus Google ini akan menjadikan Google sebagai syarikat teknologi kedua yang mempunyai kakitangan paling ramai.

Pelaburan ini merupakan sebahagian daripada usaha Google untuk menjaga kebajikan pekerjanya yang dijangka akan bertambah dalam 10 tahun akan datang. Kampus yang berkeluasan 1.7 juta kaki persegi ini akan menjadi pusat jabatan penjualan iklan Google dan Global Business Organization. Jabatan tersebut dijangkakan akan berpindah masuk pada tahun 2020 nanti.

Google memilih New York sebagai lokasi baharu untuk jabatan tersebut kerana percaya akan potensi perluasan bisnes tersebut pada masa akan datang. Pastinya pihak-pihak berkepentingan dan orang ramai sudah tidak sabar menanti pelaburan tersebut digunakan sepenuhnya pada tahun 2020 nanti.

#RealDeal. Nak dapatkan handphone power 8GB RAM + 128GB Storage? Jom tonton video ini.


Google Lancar ‘Android Pie’

Google hari ini telah memperkenalkan secara rasminya nama akhir untuk sistem operasi Android P iaitu ‘Android Pie’. Sistem operasi ini bakal menggunakan nombor 9.0 dan akan menawarkan sistem operasi baru buat telefon pintar Pixel bermula hari ini.

Selain telefon pintar Pixel, telefon pintar yang menggunakan Android yang lain bakal menerima kemas kini tahun ini termasuklah telefon pintar Android One. Antara telefon pintar lain yang akan menerimanya adalah Xiaomi Mi Mix 2S, Nokia 7 Plus, Oppo R15 Pro, Vivo X21, OnePlus 6 dan juga Xperia XZ2.

Kemas kini Android 9.0 Pie ini dilengkapi dengan intergrasi kecergasaan buatan iaitu (AI), mudah mesra dengan skrin telefon berbertakuk serta menawarkan 57 emoji baharu pada sistem operasi ini.

Selain itu, ianya juga menyokong adaptive Battery yang mematikan aplikasi yang jarang digunakan untuk menjimatkan tenaga, dan Adaptive Brightness yang memberikan kesesuaian tahap kecerahan mata anda . Selain itu, fungsi Predictive App boleh mengagak aplikasi apa yang paling pengguna perlukan pada waktu tertentu.


4 Kanak-Kanak Ditemui Selamat Selepas 40 Hari Di Hutan Amazon, Ini Cara Mereka ‘Survive’

Empat kanak-kanak yang menjadi mangsa nahas kapal terbang di Hutan Amazon Colombia terselamat selama berpuluh-puluh hari hasil daripada memakan tepung ubi kayu. Jurucakap pasukan khas tentera Colombia Pedro Arnulfo berkata, empat kanak-kanak itu makan tiga kilogram farina, atau tepung ubi kayu kasar, yang digunakan oleh puak orang asli di rantau Amazon.

“Beberapa hari selepas kemalangan itu, mereka makan farina yang mereka bawa ke sana. Tetapi mereka kehabisan makanan dan memutuskan untuk mencari tempat untuk bertahan hidup,” kata Arnulfo, dipetik CNN. Dia menambah, “Mereka kekurangan zat makanan, tetapi sedar sepenuhnya apabila kami menemui mereka.”

Menurut pasukan penyelamat, asal usul empat kanak-kanak itu menjadikan mereka kebal terhadap penyakit di dalam hutan dan mempunyai pengetahuan tentang hutan itu sendiri. Empat kanak-kanak itu juga tahu apa yang perlu dimakan, apa yang tidak boleh dimakan, dan cara mencari air untuk terus hidup.

Untuk rekod, empat kanak-kanak berusia 13, sembilan, empat tahun dan 11 bulan itu dalam perjalanan bersama ibu mereka dari perkampungan Amazon Araraquara ke San Jose del Guaviare apabila pesawat Cessna mereka terhempas akibat kegagalan enjin pada awal pagi 1 Mei.

Seekor anjing penghidu tentera menemukan mereka pada hari Jumaat setelah keempat-empatnya menghabiskan lebih dari sebulan bertahan di kawasan yang dipenuhi ular, nyamuk dan binatang lain.

Selepas diselamatkan, empat beranak tersebut iaitu Lesly Jacobombaire Mucutuy, Soleiny Jacobombaire Mucutuy, Tien Ranoque Mucutuy dan Cristin Ranoque Mucutuy, kini sedang berada dalam proses pemulihan di sebuah hospital di ibu kota Colombia, Bogota.

Menurut laporan perubatan, mereka mengalami dehidrasi, tetapi sihat. “Apa yang diperlukan sekarang ialah menstabilkan kesihatan mereka,” kata Menteri Pertahanan Colombia Ivan Velasquez.

Empat beranak itu selamat kerana peranan besar anak sulung, Lesly yang berusia 13 tahun, yang menggunakan pengetahuannya mengenai hutan hujan.

Selain itu, Ketua Institut Kebajikan Keluarga Colombia Astrid Caceres mengatakan bahawa “hutan sedang menuai” jadi terdapat banyak buah untuk dimakan dan mereka menggunakan kelebihan tersebut untuk terus hidup.

Ibu kepada empat anak itu, Magdalena Mucutuy Valencia, meninggal dunia dalam nahas pesawat yang berlaku pada 1 Mei lalu. Juruterbang syarikat penerbangan Hernando Mucia Morales dan ketua Yarupar Herman Mendoza Hernandez turut terkorban dalam nahas itu.

Kehilangan empat kanak-kanak yang dipercayai terselamat dalam nahas itu mencetuskan operasi mencari secara besar-besaran oleh tentera. Selepas dianggarkan 40 hari bertahan hidup, empat kanak-kanak itu ditemui selamat di kawasan bebas pokok.

Presiden Colombia Gustavo Petro meraikan kepulangan mereka dan berkata kelangsungan hidup mereka “akan tercatat dalam sejarah.” “Mereka adalah kanak-kanak hutan dan kini mereka adalah kanak-kanak Colombia,” kata Petro.


Google ‘Larang’ Pekerja Hadir Ke Pejabat Sehingga Jun 2021

Pandemik COVID-19 telah melihat pelbagai budaya baharu diperkenalkan. Semua pekerjaan yang dahulunya perlu dilakukan di pejabat kini boleh dilakukan di rumah.

Terbaharu, dalam satu notis yang dihantar kepada pekerja, Ketua Pegawai Eksekutif Google, Sundar Pichai telah memberitahu pekerjanya bahawa mereka tidak perlu kembali ke pejabat sehingga Jun 2021.

Menurut laporan The Wall Street Journal, keputusan ini hadir selepas Pichai melakukan perbincangan dengan kumpulan Google Leads minggu lalu. Ia berharap peluang ini akan digunakan oleh 200,000 pekerja – syarikat induk Google Alphabet Inc – untuk menjaga diri dan hubungan dengan keluarga.

“Bagi memberi peluang kepada pekerja untuk merancang lebih awal, kami akan memanjangkan pilihan kerja dari rumah secara sukarela hingga 30 Jun 2021 bagi sektor pekerjaan yang tidak perlu hadir ke pejabat.

“Saya tahu ini tidak mudah. Saya harap ini akan memberi fleksibiliti yang anda perlukan untuk mengimbangkan kehidupan kerja dengan menjaga diri dan orang yang anda sayangi dalam 12 bulan akan datang,” kata kenyataanya yang dipetik dari The Wall Street Journal.

Terdahulu, Google telah mencetuskan kontroversi apabila melenyapkan Palestin dari Google Maps. Klik pautan di bawah untuk membaca.

Palestin Lenyap Daripada Apple Dan Google Maps?

Google Haramkan Para Pekerja Daripada Menggunakan Zoom


Google Mahu Anda ‘Travel’ Secara Maya Melalui Aplikasi Terbaru Mereka Ini

Sebelum ini Google pernah mengeluarkan sebuah aplikasi memfokuskan kepada kawasan sekitar dan jalan raya dengan aplikasi Google Street View. Kini usaha Google telah memperkenalkan sebuah lagi aplikasi baru mereka iaitu Google Arts & Culture.

Seperti namanya, projek yang dibangunkan Google ini bakal membolehkan pengguna melihat senibina dunia dengan lebih dekat dengan penyertaan lebih 2,779 tempat yang tersedia.

Lebih menarik, anda turut dapat melihat pelbagai mercu tanda yang tersedia dengan paparan 360° darjah di beberapa tempat termasuk Stonehenge dan Colosseum. Klik di sini untuk melihat view sekitar Colosseum.

Kami melihat ini usaha yang sangat baik buat Google bagi membolehkan mereka yang tidak berkemampuan untuk travel baik dari segi dana mahupun kesihatan untuk melihat dengan lebih dekat kesenian dan budaya yang ada di negara luar.

Ketika ini, Google Arts & Culture ditawarkan di web dan juga telefon pintar. Untuk pengguna telefon pintar anda boleh muat turun aplikasi ini pada di Play Store bagi pengguna Android dan Apple Store buat pengguna iPhone.

Mungkin ini aplikasi yang anda perlukan sebelum mendapatkan foto di mercu tanda yang hendak dituju khusus buat anda yang photogenic.


Google Malaysia Anjur Bengkel Untuk Warga Emas Jadi Lebih ‘Tech-savvy’

Tiada had usia sebenarnya untuk anda menggunakan telefon pintar dan teknologi yang terkini. Baru-baru ini, Google Malaysia membuat satu bengkel untuk membantu golongan warga emas untuk memaksimakan penggunaan telefon pintar mereka; bukan hanya digunakan untuk telefon orang dan sms sahaja.

Di bengkel Google ini, warga emas diajar menggunakan aplikasi-aplikasi yang bakal memudahkan kerja hidup mereka seperti aplikasi Google Calendar, Maps, Google Flights, Photoscan dan banyak lagi. Tetapi kebanyakkan mereka sangat berminat dengan aplikasi Photoscan, di mana mereka boleh simpan gambar-gambar lama secara online. Tak perlu risau kalau album hilang di mana-mana. Anda pun kena download aplikasi Photoscan ini kerana innya sangat awesome.

“Bengkel hari ini menunjukkan tiada usia khas untuk anda berhenti belajar teknologi yang berguna dalam kehidupan. Muat turun aplikasi-aplikasi di Google Store yang semestinya akan membantu dan memudahkan hidup seharian anda!” kata Zeffri Yusof, ketua komunikasi Google Malaysia.

Google Malaysia turut memberi Google Cardboard kepada setiap warga emas yang mengambil bahagian untuk mereka merasai sendiri dunia virtual reality(VR) di mana rata-rata memang pertama kali menggunakan VR di bengkel ini. Kami juga turut dapat satu. Nanti kami review Google Cardboard ini.


Google Malaysia Beri Penghormatan Kepada Tokoh Terkemuka Animasi Negara, Kamn Ismail

Google Doodle hari ini meraikan hari kelahiran ke-67 Allahyarham Kamaruddin Ismail atau lebih dikenali sebagai Kamn Ismail yang merupakan seorang tokoh terkemuka dalam dunia animasi Malaysia.

Beliau juga disebut sebagai perintis dalam penggunaan teknologi komputer dan aplikasi digital dalam animasi sekitar 90-an. Antara tajuk animasi terkemuka hasil ciptaan beliau adalah Usop Sontorian dan Kluang Man.

Sempena hari kelahiran beliau tanggal 8 Februari 1956, Google Malaysia melahirkan rasa terhormat kepada figura animasi ini dengan memaparkan sebuah Doodle bagi memperingati jasa beliau dalam mengangkat industri animasi Malaysia pada eranya.

Dalam pada itu, Google turut memuat naik beberapa video eksklusif perkongsian oleh keluarga dan rakan-rakan beliau. Anak kelahiran Pengkalan Balak, Melaka ini yang juga Pengarah Animasi Siri TV pertama Malaysia telah dinobatkan sebagai Tokoh Penglipurlara Animasi Malaysia oleh Rumah Kartun & Komik Malaysia serta Persatuan Animasi Malaysia (ANIMAS) pada malam Anugerah Kartunis dan Hari Kartunis 2018 di Muzium Negara.

Sebelum ini Google Doodle turut pernah mempamerkan figura-figura hebat tempatan seperti Seninan Agung Allahyarham Tan Sri P. Ramli, Seniwati Saloma, Pemain Bola Sepak Dato’ Mokhtar Dahari, Tokoh Budaya Melayu Azah Aziz, ahli Zoologi Dr Lim Boo Liat dan ramai lagi.


Google Maps Bantu Orang Cacat Penglihatan Tiba Ke Destinasi Dengan Lebih Mudah

Kehadiran Google Maps yang dilancarkan sejak tahun 2005 sangat memudahkan perjalanan ramai orang untuk sampai ke destinasi dengan cepat dan selamat. Kini aplikasi tersebut bukan sahaja boleh dinikmati oleh orang biasa bahkan boleh digunakan oleh orang yang mempunyai cacat penglihatan.

Google Maps kini dapat membantu orang yang cacat penglihatan untuk sampai ke destinasi yang dituju dengan lebih selamat. Aplikasi tersebut yang dilengkapi dengan fungsi navigasi suara akan sentiasa mengingatkan mereka bahawa mereka berada di jalan yang betul, memberi amaran jika laluan dihadapan mereka sesak serta memberi arahan untuk membelok jika terdapat selekoh di hadapan mereka.

Menurut Google, fungsi ini telah tersedia di iOS dan juga Android walau bagaimanapun cuma tersedia dalam Bahasa Inggeris di Amerika Syarikat dan Bahasa Jepun di Jepun sahaja setakat ini.

Fungsi ini boleh diakses di bahagian tetapan Google Maps untuk mengaktifkannya. Syarikat gergasi dunia itu juga mengatakan sokongan untuk negara lain sedang dalam pembangunan.

Nak tahu bagaimana Google Maps meraih ke untungan walaupun ditawarkan percuma? Klik pautan di bawah untuk bacaan lanjut.

Bagaimana Google Maps Peroleh Keuntungan Meskipun Ditawarkan Secara ‘Percuma’

Rakyat Malaysia Lebih Cenderung Gunakan Google Maps Berbanding Waze

Bagaimana Untuk Menggunakan Google Maps Tanpa Sambungan Internet


Google Masih Berminat Untuk Bekerjasama Dengan Huawei

Mulai menjadi isu sejak Mei 2019 lalu berikutan perang dagang antara Amerika Syarikat dan China, syarikat Google dan Huawei dilaporkan tidak lagi dapat bekerjasama dalam menawarkan servis Google dan Android buat peranti Huawei.

Kesan perang dagang melibatkan dua syarikat gergasi dalam industri teknologi ini turut membuatkan Huawei memilih untuk membangunkan sistem operasi mereka sendiri. Selain itu, Google turut mengumumkan pada minggu lalu dimana peranti Huawei tidak lagi menerima sokongan aplikasi dan perkhidmatan daripada Google.

Tidak sampai seminggu selepas kenyataan dibuat, Google pada hari ini tampil dengan sebuah kenyataan terbaharu dengan menyatakan minat untuk kekal bekerjasama dengan Huawei. Pihak Google juga dilaporkan telah membuat permohonan kepada pihak kerajaan Amerika Syarikat untuk kekal bekerjasama dengan Huawei.

Setakat ini masih belum diketahui keputusan yang bakal dibuat oleh pihak kerajaan Amerika Syarikat. Sekiranya kerjasama ini berjaya terjalin, pastinya pengguna Huawei akan terus meningkat dengan penawaran telefon pintar yang dinantikan ramai iaitu Huawei P40 Pro.

Sebelum ini, dilaporkan Huawei P40 yang bakal dilancarkan bakal didatangkan tanpa sokongan Google. Selain itu, Huawei, Xiaomi, Oppo dan Vivo dilaporkan bersedia untuk bergabung untuk bersaing dengan Google.

Huawei P40 Dijangka Bakal Diperkenalkan Mac Ini Tanpa Sokongan Google

Huawei, Xiaomi, Oppo Dan Vivo Sedia Gabung Untuk Bersaing Dengan Google


Google Perkenalkan Android Q Dengan Pelbagai Ciri Terbaru

Google baru sahaja mengumumkan versi terbaru Android Q versi beta yang mempunyai pelbagai ciri baru yang akan dikeluarkan untuk semua Google Pixel serta 15 peranti yang lain.

Kemaskini Android Q beta ini akan menawarkan beberapa ciri seperti tema gelap yang mengaktifkan seluruh sistem operasi, gesture yang baru dan sebagainya. Difahamakan Android Q turut menjanjikan pengalaman penggunaan yang lebih stabil buat para pengguna berbanding sebelum ini.

Sekiranya anda merupakan pengguna Google Pixel atau peranti yang menyokong kemaskini awal daripada Google ini anda boleh mendapatkannya. Walaubagaimanapun, anda dinasihatkan supaya memuat turun versi beta terbaru ini setelah ianya rasmi dilancarkan kerana sistem operasi untuk versi terbaru ini masih belum stabil sepenuhnya.


Google Perkenalkan ‘Cloud AutoML’ Untuk Mudahkan Urusan Melabel Gambar

Google semalam melancarkan versi alpa AutoML Vision, servis baharu yang akan memudahkan peniaga atau sesiapa sahaja yang tidak mempunyai kemahiran machine learning (ML) untuk membina satu sistem pengenalan gambar.

Ideanya di sini adalah Google mahu anda untuk memuat naik gambar anda ke sistem Google Cloud dan Cloud Auto ML ini akan melabelkan setiap gambar mengikut kategori yang telah anda tetapkan. Sebagai contoh, ianya akan memudahkan hidup anda apabila anda ada 1000 gambar produk (kasut, topi, beg) dan Cloud Auto ML akan bantu anda susun setiap gambar mengikut kategori.

Dalam bahasa mudah, anda ada seorang ‘staf’ dalam bentuk artificial intelligence (AI) yang akan membantu anda dalam kerja-kerja mengelaskan gambar ini.

Syarikat ternama seperti Disney juga turut menggunakan teknologi Cloud AutoML ini untuk bantu mengelaskan produk jualan mereka. “Cloud AutoML ini membantu kami membina vision models untuk mengelaskan watak-watak Disney kami, warna serta kategori produk. Jadi, Cloud AutoML ini membantu kami dalam memberikan search result yang lebih relevan dan betul di shopDisney,” kata Mike White, CTO untuk Disney Consumer Products and Interactive Media.

Ianya satu teknologi yang bakal memudahkan peniaga online dan jurugambar professional khususnya. Buat masa ini, jika anda ingin mencuba sistem AutoML Vision ini, anda boleh mendapatkan akses untuk sistem Cloud AutoML menerusi borang di sini.

Buat masa ini, ianya masih percuma untuk digunakan dan Google akan hadir dengan terma bayaran untuk sistem Cloud AutoML ini dalam masa terdekat.


Google Perkenalkan Telefon Pintar Mampu Milik ‘Pixel 3a’

Google pada hari ini bersempena dengan acara Google I/O 2019 telah mengumumkan telefon pintar terbaru mereka. Pada kali ini Google mengeluarkan model kelas pertengahan serta ditawarkan dengan harga mampu milik buat para pengguna. Model yang diumumkan adalah Google Pixel 3a dan Pixel 3a XL.

Dari segi spesifikasi, Google Pixel 3a hadir dengan skrin 5.6-inci OLED FHD+ manakala Google Pixel 3a XL dilengkapkan dengan skrin 6.0-inci OLED FHD+. Kedua-dua model ini berkongsi spesifikasi yang sama dengan menggunakan processor Snapdragon 670, RAM 4GB beserta 64GB ruang storan. Kedua-dua model ini turut disertakan dengan headphone jack.

Mengekalkan identiti Google Pixel, model ini turut hadir dengan hanya satu kamera pada bahagian belakang. Kamera 12- Megapixel f/1.8 digunakan pada bahagian belakang manakala kamera 8-megapixel digunakan pada bahagian hadapan.

Berdasarkan percubaan The Verge, model ini nampaknya berjaya menawarkan kualiti imej seakan Google Pixel 3 yang pastinya menjadi sebab utama orang ramai memilih untuk mendapatkan model ini.

Menariknya, Google turut menjanjikan penawaran kemaskini Android versi terbaru selama tiga tahun. Dalam erti kata lain, pengguna pastinya tidak akan menyesal dalam menantikan kemaskini terbaru dan ianya ditawarkan dengan pantas bersama model Pixel 3 dan Pixel 3 XL.

Disebalik penawaran spesifikasi yang menarik, kualiti kamera yang baik serta kemaskini yang pantas Google berjaya menawarkannya dengan harga mampu milik dimana Google Pixel 3a mula dijual dengan harga $399 (~RM 1655) manakala Google Pixel 3a XL ditawarkan dengan harga $479 (~RM 1988). Model ini hadir dengan tiga pilihan warna terdiri daripada Just Black, Clearly White dan Purple-ish.

Buat pengguna Malaysia yang berminat untuk mendapatkannya, pastinya mereka perlu mendapatkan melalui pihak ketiga yang membawanya ke Malaysia memandangkan tiada pengedar rasmi buat Google di Malaysia. Walaubagaimanapun, berdasarkan apa yang ditawarkan model ini nampaknya berbaloi untuk dimiliki.


Google Pixel Digodam Penggodam China Dalam Masa Kurang Dari 60 Saat

Flagship terbaru Google, Google Pixel yang boleh dikatakan saingan hebat kepada iPhone 7 baru-baru ini telah digodam sekumpulan penggodam China, lebih mengujakan ianya mengambil masa kurang dari 60 saat sahaja.

Bertempat di PwnFest, pertandingan antara penggodam di Seol, Korea Selatan, kumpulan penggodam China atau lebih dikenali dengan nama panggilan Qihoo 360 menunjukan bagaimana mereka berjaya menceroboh peranti Android tersebut melalui kelemahan ‘Zero-Day vulnerability’ iaitu kelemahan sesuatu perisian (software) yang tidak diketahui oleh vendornya.

Mengeksploitasi kelemahan pada aplikasi Google Play Store menggunakan perintah RCE (remote code execution), mereka kemudiannya menunjukkan mesej ‘Pwned by 360 Alpha Team‘ yang dipaparkan pada Google Chrome sebagai bukti.

Kejayaan menggodam Google Pixel, Qihoo 360 memenangi hadiah berupa wang tunai sebanyak $120,000 Usd. Dan terkini, pihak Google di dalam proses memperbaiki kelemahan ini disamping menambah baik sistem keselamatan mereka pada masa akan datang.

Buat pengetahuan anda, Qihoo 360 sebelum ini pernah memenangai hadiah wang tunai berjumlah $520,000 Usd selepas berjaya menemui kelemahan pada Microsoft Edge di Windows 10. Mereka juga adalah kumpulan yang sama menjumpai kelemahan pada Adobe Flash dan MacOS Seirra.


4 Kesan Buruk Jajan Kepada Kanak-Kanak, Ramai Tak Tahu Rupanya

Terkedu saya! Baru-baru ni saya ambil anak daripada tadikanya. Yang peliknya anak saya tak nak berenggang dengan beg galas dia. Saya dah jadi pelik dah. Bila saya buka je beg dia, ya Allah! Penuh dengan jajan!

Hari pertama beg dia penuh dengan bungkusan jajan berperisa jagung. Saya urut dada. Takpelah. Mungkin cikgu dia tersilap masukkan la kot. Hari kedua ketiga lepas tu pun masih dapat jajan lagi. Bermacam macam perisa pulak tu. Siap dapat lolipop lagi. Saya tak boleh berdiam diri lagi. Saya jumpa terus cikgu tadika anak saya tu.

Saya tak marah pun cikgu tu cuma saya tanya elok-elok je. “Cikgu, kenapa banyak sangat jajan dalam beg anak saya?”

Cikgu macam agak cuak juga la sebab dia kenal saya kot. Dia cakap ada pelajar yang celebrate birthday jadi bagi-bagi je jajan tu kat semua pelajar tadika tu. Saya terkedu!

Eh! Kenapa ada mak ayah yang celebrate anak dengan jajan?

Sini saya nak bagitahu keburukan jajan ni kat mak ayah semua. Mana tahu ada yang belum tahu kan.

Jadi kepada mana-mana ibubapa tu, tolong la pantau apa yang anak kita makan ye. Zaman sekarang adalah zaman yang mana ‘penyakit orang dewasa’ dah mula menyerang kanak-kanak. Ini lah zaman yang mana umur 20 tahun pun dah ada yang kena potong kaki dan umur 30 tahun pun dah kena strok dan serangan jantung.

Tolong ingatkan pasangan dan keluarga kita sekali ye. Sama-sama kita jaga keluarga kita.

Baca lagi: Ini 10 Langkah Yang Saya Lakukan Untuk Didik Anak Agar Tidak Gemar Makan Jajan


Google Pixel 2 Dan 2XL Dihentikan Penjualan Secara Rasmi

Google telah menghentikan penjualan 2 model telefon pintarnya iaitu Pixel 2 dan Pixel 2 XL setelah 18 bulan di pasaran. Pastinya buat anda yang ingin membeli model tersebut akan kecewa dengan berita ini.

Malah, hanya model Pixel 3 dan Pixel 3 XL yang dijual pada laman web Google Store dan berikutan itu model Pixel 2 dan Pixel 2 XL tidak lagi terdapat dalam laman web. Walaupun tiada pengumuman rasmi yang dibuat oleh pihak Google, tapi apa yang berlaku ini seperti mengesahkan hal tersebut.

Google stops selling the Pixel 2 and Pixel 2 XL on its store https://t.co/eamYQNhSWq pic.twitter.com/LnblZokfpP

— Android Police (@AndroidPolice) April 1, 2019

Sebelum ini, Google memberikan diskaun untuk pembelian kedua-dua model tersebut pada sambutan hari kekasih yang lalu. Anda mungkin hanya boleh mendapatkan 2 model tersebut pada pihak ketiga.


3 Perkara Yang Membuatkan Google Pixel 2 Tidak Seperti Yang Diharapkan

Hampir setahun dilancarkan, smartphone keluaran Google iaitu Google Pixel bakal dikeluarkan dengan model terbaru. Nama Google Pixel 2 antara yang dipilih bagi meneruskan siri Pixel selepas tamatnya siri Nexus melalui model Nexus 6P.

Seperti juga Samsung Galaxy Note 8 dan Apple iPhone terbaru yang bakal dikeluarkan tidak lama lagi, model terbaru daripada Google ini juga tidak terlepas daripada ura-ura yang memaparkan spesifikasi dan gambar Google Pixel terbaru.

Melihatkan kepada gambar awal, nampaknya ramai peminat Google yang mengharapkan Google Pixel 2 tampil lebih moden namun sebaliknya berlaku. Berikut merupakan 3 perkara yang banyak dibincangkan peminat Android mengenai Google Pixel terbaru.

Ketiadaan headphone jack mungkin sesuatu yang menyusahkan buat para pengguna pada hari ini. Dalam pada itu, ketiadaan port yang masih digunakan ramai ini mungkin bakal dibuang majoriti pengeluar smartphone bagi lebih ruang di dalam rangka sesebuah smartphone. Google Pixel 2 dikhabarkan bakal mengikuti trend yang sama dan perkara ini mungkin tidak dipersetujui pelbagai pihak.

Disaat pengeluar smartphone berlumba-lumba untuk mengeluarkan smartphone dengan dwi-lensa, Google Pixel 2 bakal mengikuti cara yang berbeza dengan menggunakan satu sahaja lensa di bahagian belakang. Meskipun para pengguna bakal terlepas fungsi yang tersedia pada dwi-lensa, kualiti yang ada pada Google Pixel sebelum ini sudah cukup meyakinkan pengguna pada pendapat kami.

Mungkin perkara yang paling dinanti-nantikan buat para peminat Google Pixel diluar sana. Model terbaru yang sebelum ini dikhabarkan bakal hadir dengan rekabentuk seakan-akan LG V20 nampaknya sekali lagi bakal dikeluarkan dengan bezel yang tebal seperti model sebelumnya. Malah ada yang berpendapat model terbaru ini tidaklah secantik model sebelumnya.

Semuanya bakal terjawab sekitar Oktober ini apabila Google bakal mengumumkan smartphone flagship terbaru mereka. Model ini juga bakal menjadi model rasmi Google dengan sistem operasi Android O. Sekiranya spesifikasi yang diumumkan tidak jauh beza seperti model sebelumnya, mendapatkan Google Pixel mungkin pilihan yang lebih berbaloi dengan harga penjualan yang lebih rendah.


Google Lancarkan ‘Pixel 2’, Smartphone Dengan Kualiti Kamera Terbaik Pernah Dihasilkan

Setahun berlalu dan akhirnya Google telah melancarkan telefon terbaru keluaran mereka iaitu Google Pixel 2 dan Google Pixel 2 XL. Model keluaran terbaru ini merupakan model kedua dalam siri Pixel yang menggantikan Nexus selepas digunakan hampir 7 generasi telefon keluaran Google.

Seperti model tahun lepas, Google berjaya untuk tidak diskriminasi mana-mana model keluaran terbaru mereka dengan penyertaan spesifikasi yang hampir sama. Apa yang membezakan Google Pixel 2 dan Pixel 2 XL adalah saiz skrin sahaja dimana masing-masing disertakan dengan skrin 5.0-inci dan 6.0-inci. Berikut merupakan review awal kami mengenai Google Pixel dan Pixel XL.

Dari segi rekabentuk, tidak banyak perubahan yang dibuat oleh Google berbanding model sebelumnya. Kedua-dua smartphone masih lagi hadir dengan penyertaan bezel yang besar.

Google Pixel 2 hadir dengan 3 warna menarik. Mungkin menamakan 3 telefon ini dengan nama warna ‘black’, ‘blue’ and ‘silver’ tidak cukup fun dan menarik, Google mengambil inisiatif untuk menyediakan nama yang lebih fancy buat Google Pixel dengan menamakan sebagai ‘Kinda Blue, ‘Clearly White’ dan ‘Just Black’. Buat Google Pixel 2, dua warna yang dilancarkan adalah ‘Clearly White’ dan ‘Just Black’

Google semasa pelancaran turut troll Apple dengan menyatakan mereka tidak membuat diskriminasi pada bahagian spesifikasi. Pada tahun ini, Google Pixel 2 dan Pixel 2 masing-masing hadir dengan processor Snapdragon 835 dan RAM 4 GB serta ruang storan yang bermula daripada 64 GB.

Jika dinilai dari segi spesifikasi mungkin Google Pixel 2 agak terkebelakang berbanding OnePlus 5 dan Samsung Galaxy Note 8, namun dengan penyediaan software yang baik, tidak mustahil Google Pixel 2 berjaya menjadi smartphone Android terbaik yang pernah dihasilkan setakat ini.

Tiba masanya untuk membincangkan salah satu ciri-ciri terhebat buat Google Pixel 2. Google Pixel berjaya menjadi antara smartphone dengan kamera yang terbaik pada tahun 2016. Pada tahun ini, Google bercita-cita untuk mengulangi skrip yang sama. Berdasarkan review awal, Google Pixel 2 dilihat sebagai potensi besar untuk menjadi best camera smartphone of the year.

DxOMark yang hadir sebagai ‘benchmark’ buat kamera telefon mengesahkan Google Pixel berjaya mendapat markah tertinggi dengan 98 markah. Markah yang diumumkan ini merupakan markah tertinggi pernah dicapai buat sesebuah smartphone mengatasi Apple iPhone 8 dan Samsung Note 8.

Adakah ketiadaan dwi-kamera membataskan Google Pixel 2? Tidak sama sekali. Penggunaan teknologi terbaru serta machine learning daripada Google, Pixel 2 berjaya menghasilkan gambar bokeh dan terbaik tanpa mengharapkan kepada kamera kedua.

Berikut merupakan sample gambar yang diambil menggunakan Google Pixel. Secara jujurnya, kami amat kagum dengan dynamic range dan performance Pixel ketika cahaya malap.

Google sedaya upaya untuk memberikan yang terbaik dari segi build quality. Ciri-ciri Google Pixel sendiri jelas menunjukkan telefon ini dikelasnya yang tersendiri. Mungkin disebabkan penawaran ini Google yakin untuk bersaing dengan Apple dengan menawarkan tanda harga yang lebih kurang sama.

Boleh dikatakan orang ramai berpuas hati dengan Google Pixel baik dari segi software dan hardware namun tidak pada harganya. Harga buat Google Pixel 2 64GB bermula daripada $649 USD (~RM2742.80) manakala Google Pixel XL $849 USD (~RM3591.48). Sebuah harga yang agak mahal bagi smartphone keluaran Android.

Google sekali lagi berjaya menawarkan sebuah telefon yang hampir sempurna pada pendapat saya. Mungkin kurang menyerlah dari segi rekabentuk, namun dijangka bakal memberi kepuasan buat pengguna dari segi software experience dan kamera.

Adakah berbaloi untuk mendapatkan Google Pixel 2? Bergantung kepada apa yang anda mahukan pada sebuah smartphone. Jika anda penggemar Stock Android serta sedang mencari smartphone Android dengan kamera terbaik, Google Pixel 2 adalah yang terbaik buat anda.


Google Pixel 3 Bakal Dilancarkan 4 Oktober Ini

Nampaknya penantian peminat Google Pixel atau Pure Android untuk mendapatkan telefon pintar baru bakal tamat tidak lama lagi. Terbaru, berdasarkan sumber daripada Android Police, dikatakan Google bakal melancarkan telefon pintar terbaru mereka iaitu Pixel 3 dan Pixel 3 XL seawal 4 Oktober ini.

Difahamkan model terbaru bakal dikuasakan dengan Android P selaku versi Android terbaru. Berdasarkan ura-ura, model terbaru ini bakal hadir dengan dua warna iaitu hitam dan putih. Sesuatu yang baru bagi siri model ini adalah penyertaan takuk atau notch dibahagian atas telefon pintar ini.

Dari segi spesifikasi, Google nampaknya masih lagi belum mendedahkan processor dan RAM yang digunakan. Walaubagaimanapun, umum mengetahui model ini bakal menjadi antara telefon pintar terbaik yang menggunakan platform Android pada tahun ini.

Buat anda yang tertanya-tanya bagaimana rupa Google Pixel 3 dengan lebih dekat, anda boleh klik di sini untuk melihat rekaan model ini yang tertiris.


Google Pixel 3 Bakal Dilancarkan Oktober Ini

Sejak mula diperkenalkan, siri Google Pixel ternyata sangat berjaya dalam memberikan pengalaman penggunaan terbaik buat para pengguna. Menerusi Google Pixel 2 pula, smartphone ini berjaya mencipta fenomena dengan hanya menyertakan satu kamera sahaja di bahagian belakang serta mampu menawarkan kualiti gambar yang menarik.

Berdasarkan ura-ura terbaru daripada evleaks, difahamkan Google berhasrat untuk mengulangi skrip yang sama pada tahun ini dengan melancarkan Google Pixel 3 pada bulan Oktober.

Penawaran dua model iaitu Pixel 3 dan Pixel XL antara yang dijangkakan dan disertakan dengan komponen berspesifikasi tinggi. Selain itu, Google juga dijangkakan bakal melancarkan smartwatch Google Pixel Watch tidak lama lagi menerusi acara pelancaran yang sama.

Dari segi harga, dijangkakan harga Google Pixel 3 bakal mengikuti model sebelum ini. Harga penawaran diatas RM4,000 antara yang dijangkakan. Sekiranya anda merupakan peminat Android dan mahukan smartphone yang berspesifikasi tinggi, mungkin mendapatkan Google Pixel 3 merupakan pilihan yang baik.


Google Pixel 3 Dilancarkan, Menawarkan Kualiti Kamera Yang Lebih Hebat

Nampaknya selepas hampir beberapa bulan peminat Android dan Google berteka-teki dengan pelbagai ura-ura yang dikeluarkan, akhirnya Google telah mengumumkan telefon pintar terbaru mereka iaitu Google Pixel 3 dan Pixel 3 XL.

Pelancaran yang dibuat pada kali ini nampaknya tidak mengujakan para peminat kerana segala ura-ura yang diumumkan sebelum ini ternyata benar-benar belaka. Untuk maklumat lanjut, berikutan merupakan apa yang menarik dan ditawarkan Google bagi model Pixel 3 dan Pixel 3 XL.

Dari segi rekabentuk, Google Pixel 3 dan Pixel 3 XL nampaknya masih lagi mengekalkan rekabentuk yang hampir sama. Walaubagaimanapun, dalam usaha menawarkan saiz skrin yang lebih besar, Pixel 3 XL turut hadir dengan notch yang sangat janggal untuk dipaparkan. Berdasarkan komen awal para netizen, jelas ramai yang tidak menyukainya.

Seperti tahun lalu, Google telah menamakan tiga warna yang diperkenalkan dengan gaya yang lebih cool iaitu clearly white, only black dan juga not pink.

Seperti yang diumumkan ura-ura sebelum ini, Googel Pixel 3 dan Pixel 3 XL dikuasakan dengan processor Snapdragon 845 dan RAM 4GB. Meskipun ramai yang mengharapkan RAM 6GB, Google nampaknya tidak menyertakannya pada model tahun ini.

Berbeza dari tahun lalu, Google Pixel siri tahun ini hadir dengan saiz skrin yang lebih besar dimana Google Pixel 3 hadir dengan skrin 5.5-inci manakal Pixel 3 XL hadir dengan skrin 6.3-inci. Masing-masing berjaya hadir dengan skrin yang lebih besar melalui penyertaan bezel yang lebih nipis.

Menariknya, model terbaru ini turut menyokong teknologi pengecasan tanpa wayar dimana pengguna perlu mendapatkan Google Pixel Stand. Penawaran teknologi ini turut dibantu dengan penggunaan kaca pada bahagian belakang model ini.

Sebut sahaja mengenai Google Pixel mungkin ramai yang sudah cukup kenal mengenalinya kualiti kameranya. Melalui model tahun ini, Google masih lagi mengekalkan trend satu kamera pada bahagian hadapan dengan belakang serta menjamin kualiti yang lebih baik.

Kamera yang disertakan pada bahagian belakang hadir dengan lensa 12-megapixel f/1.8 manakala kamera hadapan hadir dengan 8-megapixel f/2.2. Meskipun model ini hadir dengan satu kamera pada bahagian hadapan dan belakang, Google yakin dengan teknologinya yang mampu menawarkan kualiti yang lebih baik berbanding model-model telefon pintar yang lain.

Berikut merupakan perbezaan kualiti kamera Google Pixel 3 dengan Apple iPhone XS. Jelas kualiti yang ditawarkan Google Pixel 3 jauh lebih hebat berbanding Apple iPhone XS.

Dari segi harga, Google Pixel 3 bakal mula ditawarkan dengan harga $799 (~RM3,321.84) manakala Pixel 3 XL bakal ditawarkan pada harga $899 (~RM3,737.59).

Malaysia sekali lagi tidak tersenarai sebagai negara yang menawarkan pengedar rasmi. Buat anda yang berminat kemungkinan perlu mendapatkan import set yang mungkin bakal ditawarkan dengan harga yang sedikit tinggi. Adakah Google Pixel 3 merupakan telefon pintar Android terbaik untuk dimiliki?


Google Pixel 3 XL Kemungkinan Bakal Disertakan Dengan ‘Notch’

Notch mungkin bukanlah perkara yang disukai peminat Android. Hal ini kerana kehadirannya seakan membuatkan sesebuah smartphone meniru rekaan Apple iPhone X yang mula memperkenalkannya.

Terbaru, sebuah gambar telah tertiris yang memperlihatkan Google Pixel 3 XL dijangkakan bakal disertakan notch. Gambar yang tertiris daripada slashleaks ini menunjukkan notch yang disertakan tidaklah terlalu besar sepertimana iPhone X manakala tiada notch disertakan buat Google Pixel 3.

Google Pixel 3 dan Pixel 3 XL dijangkakan bakal dilancarkan pada Oktober 2018 ini. Kehadiran notch pada smartphone Google ini sekaligus menunjukkan Android semakin serius dalam menawarkan sistem operasi berasaskan notch. Adakah anda penggemar notch atau sebaliknya?


Google Pixel 4 Dan 4 XL Dilancarkan Secara Rasmi Sebulan Selepas Tertiris

Mulai tertiris sepenuhnya dan dijual di Malaysia sebulan sebelum pelancaran rasmi, pelancaran Google Pixel 4 dan Pixel 4 XL nampaknya tidak memberi keterujaan buat orang ramai.

Seperti namanya, Google Pixel 4 dan Pixel 4 XL merupakan generasi keempat daripada siri Pixel. Menawarkan rekaan yang simple tanpa takuk, kamera yang memukau serta penggunaan stock Android antara yang membuatkan orang ramai berminat dengan siri ini.

Dari segi spesifikasi, Google Pixel 4 dan Pixel 4 XL hadir dengan processor Snapdragon 855, RAM 6GB, ruang storan 64GB atau 128GB. Kamera hadapan model ini hadir dengan lensa 8-megapixel manakala kamera utamanya dilengkapi dengan lensa 12.2-megapixel dan 16-megapixel untuk sudut telephoto. Apa yang membuatkan orang ramai kecewa adalah ketiadaan lensa sudut ultrawide yang menjadi trend ketika ini serta sokongan rakaman 4K 60 fps.

Apa yang membezakan kedua-dua model ini sudah pastinya saiz skrin dimana Pixel 4 dilengkapi dengan skrin 5.7-inci manakala Pixel 4 XL hadir dengan saiz skrin 6.3-inci. Kapasiti bateri yang dimuatkan pada Pixel 4 dan 4 XL adalah 2,800 mAh dan 3,700 mAh.

Google umumkan Pixel 4 mula dijual dengan harga $799 (RM3,350.61) manakala Pixel 4 XL pula ditawarkan pada harga $999 (RM4,189.31). Seperti model-model sebelum ini, Google tidak akan menawarkan telefon pintar terbaru mereka di Malaysia secara rasmi dimana orang ramai perlu mendapatkannya melalui pihak ketiga.

Untuk pengetahuan, sejumlah besar reviewer sudah berpeluang mendapatkan Google Pixel 4 dan 4 XL sebelum pelancaran. Kami tidak pasti sama ada ia adalah gimik atau sebaliknya. Klik pautan dibawah untuk mengetahui lebih lanjut mengenai Google Pixel 4 XL yang dijual di Malaysia.

Google Pixel 4 XL Sudah Mula Dijual Di Malaysia Sebelum Pelancaran Rasmi

Tonton Kehebatan ‘Motion Sense’ Yang Bakal Tersedia Pada Google Pixel 4


Google Pixel 4 XL Sudah Mula Dijual Di Malaysia Sebelum Pelancaran Rasmi

Sudah menjadi kebiasaan buat telefon pintar flagship akhir-akhir ini dimana kerap tertiris rekabentuk atau spesifikasi sebelum pelancaran rasmi.

Walau bagaimanapun, lain ceritanya dengan Google Pixel 4 XL yang bukan sahaja tertiris, malah sudah mula dijual hampir sebulan sebelum pelancaran rasmi. Lebih mengejutkan, pembeli di Malaysia juga sudah boleh mendapatkannya dengan lebih awal dimana set yang ditawarkan merupakan set daripada waranti Google Amerika Syarikat.

Dari segi spesifikasi, Google Pixel 4 XL dilengkapi dengan processor Snapdragon 855, RAM 6GB beserta ruang storan 128GB. Skrin 6.23-inci tanpa takuk dengan paparan OLED beserta refresh rate 90Hz ‘Smooth Display’ antara yang membuatkan model ini menjadi rebutan.

Google turut menjanjikan kualiti kamera yang lebih baik pada model ini berbanding Pixel 3 XL. Setakat ini, masih belum terdapat sebarang sampel gambar yang dikongsi melalui model ini. Berdasarkan ulasan awal, dikatakan fungsi pengimbas wajah seakan FaceID yang tersedia di Google Pixel 4 XL adalah lebih pantas daripada iPhone XS.

Berdasarkan tinjauan awal, Google Pixel 4 XL sudah mula dijual di Malaysia dengan tanda harga RM4,999 sehingga RM5,499. Harga yang ditawarkan adalah harga yang diletakkan penjual bagi sebuah telefon pintar yang belum dilancarkan secara rasmi.

Kami kongsikan beberapa artikel berkaitan telefon pintar yang sedang menjadi perhatian ramai ketika ini. Klik pautan dibawah untuk membacanya.

Miliki ‘HUAWEI nova 5T’ Smartphone Paling Bergaya 2019 Esok

Jualan Apple iPhone 11 ‘Tidak Laku’ Di China


Google Pixel Fold Dilancarkan Bersama Padanan Cip G2 Tensor Bermula Harga Sekitar RM8,000

Menerusi acara Google I/O yang berlangsung pada pagi tadi, Google secara rasmi memperkenal telefon boleh lipat pertamanya iaitu Pixel Fold.

Pixel Fold dilihat berjaya mencuri perhatian dunia kerana menjadi titik permulaan buat Google bersaing di dalam pasaran telefon boleh lipat pula. Mari kita melihat spesifikasi Pixel Fold yang ditawarkan secara terperinci.

Pixel Fold ini dilengkapi skrin 5.8-inci OLED 102HZ dengan resolusi 2208 x 1840 dengan nisbah 6:5 dan perlindungan Ultra Thin Glass. Apabila dilipat, skrin di luar mempunyai saiz 5.8-inci OLED yang mempunyai perlindungan Corning Gorilla Glass Victus dengan resolusi FHD+.

Kemudian, ia dipadankan dengan cip Google Tensor G2, cip sekuriti Titan M2, memori 12GB LPDDR5 RAM, storan sehingga 512GB UFS 3.1 dan bateri sebesar 4,821 mAh.

Sistem kamera utama pula terdiri daripada 48MP sudut lebar, 10.8MP ultra sudut lebar dan 10.8MP telefoto 5x zum optikal. Kamera swafoto di bahagian luar mempunyai tetapan 9.4MP manakala di bahagian dalam menempatkan lensa 8MP.

Terdapat pelbagai ciri kamera yang dimuatkan pada Pixel Fold yang menjadikan pengalaman fotografi yang baik. Antaranya termasuklah Magic Eraser, Photo Unblur, Potrait Light, Super Res Zoom dan Motion autofocus.

Seperti pada peranti boleh lipat Android lain yang tersedia dalam pasaran, terdapat mod untuk menggunakan skrin luar sebagai viewfinder untuk menggunakan kamera utama bagi mengambil gambar swafoto.

Terdapat sokongan Dual Screen Interpreter yang membolehkan perbualan dalam dua bahasa boleh dilakukan menerusi Translate. Selain itu, Pixel Fold juga mempunyai ciri memudahkan proses penggunaan multi aplikasi dan multi tingkap yang boleh dilakukan dengan pantas.

Antara ciri lain yang dimuatkan pada Pixel Fold adalah ciri pengesahan imbasan wajah dan cap jari, Wi-Fi 6E, Bluetooth 5.2, NFC, IPX8 dan sokongan dwi-sim. Menariknya, peranti ini menyokong kemas kini Pixel sehingga lima tahun lamanya.

Pixel Fold hadir dengan dua pilihan warna iaitu Porcelain dan Obsidian dengan tanda harga bermula $1799 (~RM8,020) untuk storan 256GB dan $1919 (~RM8,555) untuk storan 512 GB bagi seunit. Peranti ini sudah boleh dipra-tempah untuk beberapa negara yang terpilih.


4 Kesilapan Lelaki Ini Dalam Pengurusan Kewangan Peribadi Mengundang Bala Buat Dirinya

“Pa, pampers anak dah habis. Barang dapur pun dah kosong, tak tahu nak masak apa,” keluh isteriku.

“Tit tit..tit tit..” bunyi mesej baru masuk.

“Abang Long, ada duit sikit? Mak nak buat bayar yuran sekolah adik.” Itulah kandungan mesej yang baru sahaja diterima dari emak di kampung.

Hati risau. Mana nak cekau duit ni. Sekarang baru pertengahan bulan. Ada lagi 2 minggu sebelum dapat gaji. Duit gaji bulan lepas dah habis buat bayar duit kereta.

Gaji aku baru RM2500. Lepas tolak KWSP, baki bersih dalam RM2100. Tolak pula installment bank kereta dah RM1000. Ada baki RM1100 untuk buat belanja seisi keluarga.

Nak buat overtime (OT), bos tak bagi, alasan nak cut labour cost. Nak buat side income aku tak pandai berniaga. Nak berniaga pun modal tak ada. Simpanan pula dari mula bekerja sampai sekarang tak pernah ada simpanan cecah 4 angka.

Aset lagilah tak ada. Jangan cerita bab rumah dengan aku sebab aku tak mampu. Sekarang ini mampu sewa saja. Itu pun kadang-kadang sangkut bayar dengan tuan rumah.

Apabila pertengahan bulan tiba, duit gaji pun dah habis pakai. Terpaksa tebalkan muka pinjam duit dengan bos dan kawan-kawan.

Arrrrggggggggghhh!!! Tension hidup aku macam ini. Aku dah silap buat percaturan dalam hidup ini. Aku dah tersalah urus kewangan aku.

Kerana nafsu dan nak nampak hebat di mata orang lain, aku beli kereta yang di luar kemampuan sebenar aku. Nikmat hanya seketika tapi setiap bulan aku yang sengsara.

Nak jual balik kereta, harga kereta dah jatuh, kena topup duit lagi. Nak tak nak aku kena tunggu sampai 9 tahun untuk kereta ini habis bayar.

Aku ingat nak apply personal loan, boleh kurangkan sikit beban aku kalau ada cash di tangan ini.

Mujur aku ni kerja government. Bolehlah nak buat pinjaman sampai RM50000. RM50000 tu aku ingat nak buat berniaga dengan masuk pelaburan yang bagi untung bulan-bulan.

Setiap bulan dapat untung bolehlah aku buat bayar installment personal loan, ada lebih lagi boleh buat belanja family.

Pelaburan apa yang sekarang ni bagi untung bulan-bulan ya? Kalau beli rumah tak ada untung bulan-bulan. Kalau melabur dekat ASB pun tak ada untung bulan-bulan. Kalau melabur unit trust tak dapat untung bulan-bulan juga.

Tak apa. Aku Google lah kejap. Nak tengok pelaburan apa yang untung dan laju.

Hah jumpa pun! Skim pelaburan moden terbaru. Wow menarik dia punya marketing plan. Terliur aku dibuatnya.

Alhamdulillah ini lah pelaburan yang aku cari-cari selama ni. Boleh cover instalment bank dan ada lebihan tunai lagi.

Dalam masa 10 bulan dah balik modal aku RM50,000. Bulan ke-11 aku dah start collect untung. Tak payah pening kepala nak cari orang. Tak payah pening kepala nak jual barang. Hanya duduk diam goyang badan.

Nak daftar pun senang melalui website sahaja, komisyen dapat pun tinggal transfer ke account bank saja.

Aku kena cuba ini untuk ubah kehidupan keluarga aku. Niat aku baik. Pasti OK. Lagipun aku biasa dengar, “Peluang datang tanpa kita bersedia.”

Selepas 3 bulan sign up pelaburan tersebut, aku diduga dengan satu tamparan hebat.

“Ya Allah, kenapa tak boleh buka website ni.”

Aku dah cuba dari minggu lepas lagi. Takkanlah sistem tergendala selama seminggu.

Kisah realiti bukan fantasi:
❌ Salah urus kewangan
❌ Beli kenderaan di luar kemampuan
❌ Melabur menggunakan hutang
❌ Terpengaruh dengan skim duduk diam goyang badan

Tiada jalan singkat untuk hidup senang melainkan anda anak jutawan.


Google Memberi Bayangan Google Pixel Terbaru Bakal Dilancarkan Bulan Hadapan

Google pada hari ini telah mengeluarkan sebuah teaser yang memberi bayangan Google Pixel terbaru bakal dilancarkan tidak lama lagi. Tarikh 4 Oktober telah dipilih dimana Google Pixel bakal mengikuti trend sebelum ini dengan menampilkan Pixel 2 dan Pixel 2 XL.

Difahamkan kedua-dua smartphone ini bakal disertakan dengan Snapdragon 836 SoC, RAM 4 GB serta ruang storan sehingga 128 GB. Setakat ini, pelbagai ura-ura yang mengatakan Google Pixel terbaru bakal mengikuti rekabentuk yang hampir sama seperti tahun lepas. Dua pengeluar telah dipilih dimana HTC bakal mengeluarkan rekabentuk buat Google Pixel 2 dan LG untuk smartphone Google Pixel 2 XL. Sama-sama kita nantikan pelancaran Google Pixel terbaru pada 4 Oktober 2017 ini.


Google lancarkan ‘Pixel’, Smartphone Stock Android Dengan Kualiti Kamera Terbaik

Setahun berlalu dan akhirnya Google telah melancarkan telefon terbaru keluaran mereka iaitu Google Pixel dan Google Pixel XL. Nama Pixel dipilih bagi menggantikan siri Nexus yang sebelum ini telah digunakan hampir 7 generasi telefon keluaran Google. Google turut mengesahkan kedua-dua telefon ini sebagai ‘The first phone made by Google inside and out’.

Menariknya mengenai telefon keluaran Google pada kali ini adalah kedua-dua telefon ini hadir dengan spesifikasi yang hampir sama cuma sedikit berbeza pada saiz skrin. Berikut merupakan review awal kami mengenai Google Pixel dan Pixel XL.

Kami mulakan dengan perbincangan yang agak ringan dan santai. Google Pixel dan Google Pixel XL hadir dengan rekabentuk yang sama. Sekilas pandang, dilihat seperti iPhone 7 cuma hadir dengan headphone jack dan tiada physical home button. Ketiadaan bonjolan kamera mungkin akan memberikan keselasaan buat pengguna seterusnya mengelak daripada mudah tercalar.

Google Pixel hadir dengan 3 warna menarik. Mungkin menamakan 3 telefon ini dengan nama warna ‘black, blue and silver’ tidak cukup fun dan menarik, Google mengambil inisiatif untuk menyediakan nama yang lebih fancy buat Google Pixel dengan menamakan sebagai ‘Quite Black, Really Blue dan Very Silver’. Kami yakin Apple juga tidak terfikir untuk memberi nama seperti ini.

Tidak seperti telefon keluaran Google sebelum ini, Google Pixel dan Pixel XL nampaknya berkongsi spesifikasi yang sama. Perbezaannya cuma pada saiz skrin dimana Google Pixel hadir saiz skrin 5.0-inci manakal Pixel XL dengan saiz 5.5-inci.

Kedua-duanya dikuasakan oleh processor Snapdragon 821 dan RAM 4GB LPDDR4. Mungkin bukanlah spesifikasi tertinggi di dalam pasaran telefon Android namun spesifikasi yang ditawarkan Google ini sudah cukup mantap dan memuaskan.

Jika Nexus 6P yang hadir dengan RAM 3GB mampu memberi saingan buat Oneplus 3 dengan RAM 6GB, kami berpendapat Google Pixel tidak mempunyai masalah untuk beraksi dengan sangat smooth serta memudahkan kerja melibatkan multitasking.

Saiz storan yang ditawarkan pada Google Pixel adalah 32GB dan 128GB. Mungkin berpendapat 16GB sudah tidak lagi releven untuk digunakan pada 16GB, Google mengambil inisiatif untuk menggunakan saiz storan 32GB untuk variasi terendah.

Selain itu, Android 7.0 Nougat turut tersedia buat pengguna. Google juga mengesahkan telah memberi sentuhan dalam dan luar telefon bagi memastikan Google Pixel berjalan dengan lancar dari semua aspek.

Tiba masanya untuk membincangkan salah satu ciri-ciri terhebat buat Google Pixel. Berdasarkan review awal, Google Pixel dilihat sebagai smartphone yang mempunyai kamera terbaik pernah dihasilkan.

Jika diukur melalui spesifikasi mungkin tidak begitu meyakinkan dengan penggunaan kamera 12.3MP tanpa sebarang kolaborasi daripada syarikat-syarikat kamera ternama. Dalam pada itu, DxOMark yang hadir sebagai ‘benchmark’ buat kamera telefon mengesahkan Google Pixel berjaya mendapat markah tertinggi dengan 89 markah.

Berikut merupakan sample gambar yang diambil menggunakan Google Pixel. Secara jujurnya, kami amat kagum dengan dynamic range dan performance Pixel ketika cahaya malap.

Seperti yang anda semua ketahui, Google Pixel merupakan telefon khas dari Google. Selain daripada mendapat kemaskini terlaju buat Android, Google nampaknya berjaya memberikan sebuah lagi ‘unique selling point’ atau USP pada Google Pixel terbaru.

Memandangkan ruang storan Google Pixel hadir dengan saiz 32GB dan 128GB, itu tidak membatas pengguna untuk menyimpan bilangan gambar dengan quality yang terbaik dengan banyak. Google menawarkan cloud storage secara unlimited khas buat pengguna Google Pixel.

Apa yang lebih menarik, Google turut mengesahkan akses untuk menyimpan video 4K yang dirakam di dalam cloud storage tanpa perlu compress atau berkorban dari segi quality. Pengguna yang ‘gila’ mengambil gambar dan video pasti suka dengan fungsi terbaru daripada Google ini.

Google sedaya upaya untuk memberikan yang terbaik dari segi build quality. Ciri-ciri Google Pixel sendiri jelas menunjukkan telefon ini dikelasnya yang tersendiri. Mungkin disebabkan penawaran ini Google yakin untuk bersaing dengan Apple dengan menawarkan tanda harga yang lebih kurang sama.

Boleh dikatakan orang ramai berpuas hati dengan Google Pixel baik dari segi software dan hardware namun tidak pada harganya. Harga buat Google Pixel 32GB bermula daripada $649 USD (~RM2685.21) manakala Google Pixel XL $749 USD (~RM3098). Kemungkinan harga ‘premium‘ yang diumumkan bakal memberi kesan buat penjualan Google Pixel.

Google sekali lagi berjaya menawarkan sebuah telefon yang hampir sempurna pada pendapat saya. Mungkin kurang menyerlah dari segi rekabentuk, namun dijangka bakal memberi kepuasan buat pengguna dari segi software experience dan kamera.

Adakah berbaloi untuk mendapatkan Google Pixel? Bergantung kepada apa yang anda mahukan pada sebuah smartphone. Jika anda penggemar Stock Android, mahukan update Android terbaru serta mahukan kamera terbaik pada smartphone, Google Pixel adalah yang terbaik buat anda.


Google Play Store Bakal Turut Kenakan Cukai SST 6% Bermula Januari 2020

Nampaknya pihak Google Play Store juga tidak terlepas untuk mengenakan cukai digital buat para pengguna selari dengan pelan pihak kerajaan yang memperkenalkannya.

Notis kenaikan harga ini dihantar kepada para pengguna bagi memaklumkan mengenai perubahan harga di Google Play Store. Menurut Google, caj ini bakal dikenakan pada aplikasi, kandungan serta pembelian dalam aplikasi.

Untuk pengetahuan, bukan sahaja pihak Google yang mengenakan cukai digital ini malah perkhidmatan digital yang lain seperti Adobe dan Facebook juga turut mengenakan perkara yang sama.

Peningkatan harga buat para pengguna ini bakal dirasai seawal 1 Januari ini dengan jumlah cukai digital sebanyak 6%. Sekiranya anda mempunyai sebarang aplikasi berbayar untuk sudah lama anda berminat untuk dapatkan, mungkin sekarang merupakan masa terbaik untuk anda dapatkannya sebelum memasuki tahun 2020.

Untuk makluman, cukai digital ini mulai diumumkan pihak kerajaan melalui Belanjawan 2019 sebelum pihak penyedia servis seperti Google memaklumkannya kepada orang ramai.

Notis Cukai Digital Mula Dihantar Google Bermula 1 Januari 2020

Cukai Perkhidmatan Digital Bakal Berkuat Kuasa Bermula 1 Januari 2020


Google ‘Sahkan’ Watak Wolverine Bakal Muncul Dalam Avengers: Endgame

Google baru-baru ini melalui enjin cariannya telah menimbul kontroversi serta membuatkan para peminat tertanya-tanya apabila menyertakan Hugh Jackman yang terkenal dengan watak Wolverine sebagai barisan pelakon dalam filem Avengers: Endgame yang bakal ditayangkan tidak lama lagi.

Sesetengah pengguna Twitter menyatakan bahawa jika anda menaip “famous Hugh Jackman movies” ke Google, hasilnya akan menunjukkan filem seperti The Greatest Showman, The Prestige serta Avengers: Endgame.

Walaubagaimanapun, ini bukanlah pertama kali Google melakukan kesilapan dengan mengkredit sesuatu filem dengan mana-mana pelakon. Rata-rata peminat berasa kecewa dengan tindakan Google yang melakukan kesilapan tersebut.

@Google are you trolling everyone? @RealHughJackman #AvengersEndgame #Wolverine pic.twitter.com/Ey5Hra0xKy

— Darren Allan (@Mr_Allan) December 30, 2018

Wolverine is that you? 😩😩 #wolverine #Avengers4 #avengers #endgame #marvel #fox #wolverine #xmen #avengersendgame #HughJackman pic.twitter.com/rLqZPXOEJb

— the life of pablo (@tlopabloo) December 30, 2018

If you type 'famous Hugh Jackman movies' in google, it shows Avengers: Endgame. #HughJackman #Avengers #Wolverine #Marvel @RealHughJackman @AV4Endgame @Marvel pic.twitter.com/FRhpVZKjtq

— B 🎤 L L Z (@BillzMusicUK) December 28, 2018

Selain itu, Google turut membuat kesilapan yang sama apabila menyatakan Josh Brolin yang melakonkan watak Thanos telah berlakon dalam Aquaman arahan James Wan.

Presiden Marvel Studios Kevin Feige juga menegaskan bahawa dia masih belum mempunyai apa-apa tugas kerja untuk X-Men atau Fantastic Four, maka kameo Wolverine mungkin tidak akan muncul lagi sehingga perjanjian Fox-Disney diselesaikan sepenuhnya.

if wolverine actually makes a cameo in endgame i'm gonna collapse i can feel it

— mar loves matt murdock (@spidermanloki) December 29, 2018

Dalam temubual Februari 2017 bersame Screen Rant, Jackman telah pun mengatakan bahawa dia telah melakukan peranannya dan telah melakukan perlawanan terakhir memegang watak Wolverine di dalam filem Logan serta merasakan ianya merupakan masa yang tepat untuk meninggalkan watak tersebut, lagi-lagi beliau telah memegang watak tersebut sejak tahun 2000 lagi.

#RealDeal. Nak dapatkan handphone power 8GB RAM + 128GB Storage? Jom tonton video ini.


Ini Antara Isu Yang Paling Banyak Ditanya Menerusi Google Sepanjang Tahun 2017

Kalau anda ingin sesuatu informasi, Google sahaja. Tahun ini, penduduk di seluruh dunia memulakan carian mereka dengan ‘How’ (bagaimana) dan di dalam video di atas, Google memilih soalan yang paling banyak ditanya menerusi Google Search dengan terma ini sepanjang tahun 2017 ini.

Video sepanjang dua minit ini adalah rangkuman kejadian yang mewarnai tahun 2017 dan nyata seluruh dunia melalui peristiwa suka dan duka. Perang, taufan dan kebakaran besar antara kejadian yang nampaknya tidak dapat dielaklah setiap tahun. Sepanjang tahun ini, Kejadian atau isu yang mana yang sangat terkesan di hati anda?


Google Secara Tidak Sengaja Sebar Video Peribadi Pengguna Kepada Orang Ramai

Sudah menjadi kebiasaan bagi pengguna telefon pintar tidak kira pengguna iOS atau Google untuk menyimpan gambar dan video mereka pada aplikasi Google Photos. Kebolehan untuk mengumpul, menyunting serta mudah untuk membuat backup antara yang membuatkan Google Photos menjadi pilihan ramai.

Walau bagaimanpun, aplikasi daripada Google ini juga tidak terlepas daripada masalah teknikal apabila terdapat sebahagian video peribadi pengguna dilaporkan tersebar tanpa sedar serta diterima oleh beberapa pengguna yang tidak dikenali.

Whoa, what? @googlephotos? pic.twitter.com/2cZsABz1xb

— Jon Oberheide (@jonoberheide) February 4, 2020

Difahamkan kes ini berlaku apabila sistem Google mempunyai masalah untuk dimuat naik sekaligus membuatkan video tersebut dihantar ke pengguna yang lain. Kes yang berlaku pada 21 sehingga 25 November 2019 ini sekaligus membuatkan para pengguna skeptikal dengan servis daripada Google meskipun sudah diselesaikan oleh pihak mereka.

Menurut laporan 9to5Google, cuma 0.01% pengguna yang terlibat dengan masalah teknikal ini namun melihatkan kepada jumlah pengguna Google melebihi 1 bilion pastinya jumlah mangsa yang terlibat adalah tinggi.

Berdasarkan kepada isu yang berlaku, mungkin ada baiknya untuk tidak menyimpan sebarang video atau gambar yang mampu memberi aib sekiranya tersebar meskipun dengan secara tidak sengaja.

Ketahui juga bagaimana lelaki ini berjaya menipu Google Maps dengan menghasilkan traffic jam palsu.

Lelaki Ini Berjaya Menipu Google Maps Dengan Menghasilkan ‘Traffic Jam’ Palsu

Huawei Masih Berharap Dapat Gunakan Servis Daripada Google Jika Tidak Disekat


Mendapatkan Produk Google Kini Lebih Mudah Dengan Laman Google Store Malaysia

Sejajar dengan pengumuman Google Pixel 2 dan Pixel 2 XL, Google Malaysia pada hari ini telah melancarkan Google Store khusus buat pasaran Malaysia bagi memudahkan anda mendapatkan barangan keluaran Google.

Berdasarkan tinjauan kami ke laman web Google Store Malaysia, didapati pihak Google Malaysia hanya menawarkan Chromecast dan Chromecast Audio setakat ini. Google juga dilihat menggunakan platform Lazada pada ketika ini bagi menguruskan urusan pembayaran serta penghantaran.

Kami harap pilihan barangan yang tersedia buat Google Store Malaysia juga semakin bertambah dari semasa ke semasa sepertimana Google Store di negara luar. Berikut merupakan senarai produk yang sudahpun ditawarkan Google Store di Amerika Syarikat termasuk Google Pixel 2 dan Pixel 2 XL buat para pengguna.


Google Telah Menghalang Bekas Pekerja Meninggalkan Komen Negatif Kepada Syarikat

Pernahkah anda membayangkan situasi dimana anda dibuang kerja kerana tidak cukup kompetitif untuk terus kekal di dalam syarikat. Kerja yang semakin bertambah serta masalah stress mungkin antara yang mendorong anda untuk meninggalkan syarikat tersebut.

Situasi ini ternyata berlaku di syarikat yang menjadi idaman ramai iaitu Google. Implikasi pembuangan syarikat ini ternyata turut menjejaskan Google dimana bekas pekerja mereka telah memberikan komen yang negatif tentang pengalaman bekerja di Google.

Bagi mengelakkan daripada syarikat ini terus menerima komen negatif daripada bekas pekerja, Google telah menghalang komen negatif daripada disiarkan bagi menjaga nama baik syarikat. Antara aplikasi dan laman web yang dihalang Google adalah Google Maps.

Siapa sangka syarikat yang berpengaruh juga tidak terlepas daripada masalah melibatkan para pekerja. Buat anda yang mempunyai syarikat dan mengalami masalah yang sama, ketahuilah masalah ini bukan sahaja berlaku di syarikat kecil malah syarikat besar seperti Google turut mengalami masalah yang sama.


Google Tiriskan Sendiri Rekaan Telefon Pintar ‘Pixel 4’

Disebabkan ramai yang sudah mula bercakap tentang model Pixel 4, sebelum ianya tertiris di media, Google sendiri membuat keputusan untuk ‘meniriskan’ rekaan Pixel 4 kepada netizen.

Melalui satu perkongsian di Twitter, akaun MadeByGoogle berkongsikan rekaan belakang yang minimalis Pixel 4 kepada semua. “Disebabkan ada yang berminat, lihatlah! Tunggu sehingga apa yang ia mampu lakukan #Pixel4,” tulis MadeByGoogle.

Gambar ini memperlihatkan kedudukan kamera yang serba baharu serta rekaan belakangnya yang minimalis; hanya terdapat huruf ‘G’ seperti Pixel 3a.

Combined the two slices for the new #pixel4 pic.twitter.com/SuX3rWLFEr

Mengapa secara tiba-tiba Google berkongsikan rekaan Pixel 4 ini lebih awal? Salah satu sebabnya mungkin Google tidak mahu dituduh meniru rekaan kamera iPhone 11 yang mempunyai kedudukan kamera yang hampir sama. Ya, Pixel 4 akan hadir dengan dual kamera.

Apapun, Dengan jenama Huawei yang kini berhadapan masalah untuk terus menggunakan Android, telefon pintar Pixel adalah alternatif terbaik sekiranya anda sedang mencari telefon pintar Android yang baharu. Harapnya telefon pintar Pixel akan lebih mudah didapati di Malaysia selepas ini.


Google Dalam Rundingan Bersama Tottenham Dapatkan Hak Nama Stadium Bernilai RM1.1 Bilion

Jika sebelum ini dunia bola sepak dikejutkan dengan tajaan Spotify buat kelab bola sepak Barcelona, kini sebuah lagi syarikat teknologi bakal mengikuti langkah yang sama iaitu Google yang sedia berunding dengan kelab Tottenham Hotspur.

Menerusi rundingan awal yang dilaporkan, difahamkan Google berminat untuk mendapatkan penjenamaan nama pada stadium Tottenham Hotspur Stadium dengan nilai sekitar $250 juta (~RM1.1 bilion).

🚨 Google are in talks with Tottenham over a deal for the naming rights of their new stadium.

— Transfer News Live (@DeadlineDayLive) October 10, 2022

Untuk pengetahuan, stadium Tottenham Hotspur pada ketika ini berjaya menempatkan 62,850 tempat duduk dan bukan digunakan pihak kelab, malah menjadi lokasi untuk perlawanan melibatkan sukan NFL dan juga ragbi.

Mengulas mengenai syarikat Google, pada ketika ini mereka telah mempunyai beberapa tajaan bersama pasukan melibatkan sukan-sukan berbeza terdiri daripada NBA, MLB dan juga yang terbaru adalah pasukan McLaren Formula 1.

Sekiranya kerjasama antara Google dan Tottenham ini termeterai, tidak mustahil trend syarikat teknologi bersama pasukan bola sepak ini bakal menjadi ikutan sekaligus meningkatkan nilai komersial kedua-dua pihak. Malah, stadium Tottenham Hotspur pada ketika ini mungkin dijenamakan sebagai Google Stadium.


11 Ahli Parlimen PKR Keluar Parti, Bentuk Blok Bebas Parlimen Bersama Azmin Ali

Bekas Timbalan Presiden PKR Azmin Ali yang baharu dipecat sebentar tadi telah mengumumkan sebelas anggota parlimen dari sebelah PKR keluar parti bagi membentuk blok bebas di Parlimen.

Beliau yang mengumumkan berita tersebut dalam kenyataan media yang diedarkan di laman Twitter sebentar tadi.

Kami, Ahli-Ahli Parti Keadilan Rakyat (KEADILAN) mengisytiharkan keluar daripada KEADILAN dan muafakat Pakatan Harapan bagi membentuk sebuah blok bebas di Parlimen. pic.twitter.com/UmTmYrMuRA

— Mohamed Azmin Ali (@AzminAli) February 24, 2020

Wakil-wakil rakyat yang berbuat demikian ialah beliau sendiri, Mohamed Azmin Ali (Ahli Parlimen Gombak), Zuraida Kamaruddin (Ahli Parlimen Ampang), Saifuddin Abdullah (Ahli Parlimen Indera Mahkota), Baru Bian (Ahli Parlimen Selangau), Kamaruddin Jaffar (Ahli Parlimen Bandar Tun Razak), Mansor Othman (Ahli Parlimen Nibong Tebal), Rashid Hasnon (Ahli Parlimen Batu Pahat), Dr Santhara Kumar (Ahli Parlimen Segamat), YB Ali Biju (Ahli Parlimen Saratok), Willie Mongin (Ahli Parlimen Puncak Borneo) dan YB Jonathan Yasin (Ahli Parlimen Ranau).

Awal pagi tadi juga menyaksikan Setiausaha Agung PKR, Saifuddin Nasution Ismail mengesahkan Zuraida turut dipecat daripada PKR.


10 Langkah Beli Tiket Bola English Premier League Dengan Harga Murah

10 tip membeli tiket bola sepak untuk mana-mana pasukan favourite anda. Untuk kes ini saya jadikan English Premier League sebagai contoh.

Ya, disebabkan anda ada bajet tertentu, pastikan tarikh dan masa perlu diketahui. Tarikh perlawanan boleh berubah. Maka, pastikan ada ruang untuk perubahan tarikh. Contoh: perlawanan hari Sabtu boleh dipinda ke hari Ahad oleh sebab-sebab tertentu.

Mohon awal keahlian pasukan dimana perlawanan diadakan. Contoh, walaupun saya penyokong tegar Manchester United tetapi perlawanan away di London (Tottenham). Maka, saya apply membership Tottenham.

Kelebihan menjadi ahli adalah untuk mendapatkan tiket. Anda akan diberi tarikh dan masa melalui email untuk apply membeli tiket. Saya berjaya beli tiket 2 bulan sebelum perlawanan.

Anda harus peka pada email atau check website mengenai tarikh apply tiket. Pastikan berada di depan laptop untuk tunggu dan beli tiket kerana 1 dunia hendak beli tiket pada masa yang sama. Ini termasuklah ulat/pihak ketiga (mereka akan jual dengan harga lebih tinggi).

Setiap perlawanan ada kategori. Kategori A, B, C. Kategori ini menentukan harga tiket. Derby match/top 4 adalah kategori A.

Contoh kategori A adalah Manchester United vs Manchester City; Liverpool vs Everton; Chelsea vs Arsenal; Spurs vs Manchester United; Chelsea vs West Ham.

Kategori B dan C adalah below top 4. Jika Leicester menang liga tahun ini, automatik jadi pasukan A.

Jumlah kos perlawanan Spurs vs Manchester United bersamaan kos keahlian (£26) dan kos tiket (£70) bersamaan £96.

Harga di laman web pihak ketiga seperti Hot Football Ticket atau Viagogo untuk kerusi saya ialah £298. Perlu lebih berhati-hati ketika mahu membeli dari pihak ketiga. Pastikan lihat review atau komen orang ramai.

Best sangat tengok perlawanan bola ni? Fuh! Dalam stadium, setiap pemain ada lagu. Maksudnya penyokong akan chant/nyanyi sepanjang 90 minit. Hinggakan pengadil pun ada lagu. Padang cantik seperti 4D (bukan Magnum Toto). Football is second religion here.

Setiap ayat perlukan perkataan mencarut di dalam stadium. Terhibur aku. Tidak perlu buat jari tengah, itu budaya US. Di sini tunjuk tanda V (bukan vendetta or virgin).

Dalam kes saya, Manchester United kalah 0-3 kepada Spurs away game. Kerusi saya di home seat sebab keahlian tadi. Terpaksa berlakon sorak bila Spurs jaringkan gol. Sakit hati itu memang pedih. Jangan salah sorak, nanti kena kacau dengan hooligans (peminat ekstrem)

Nota: Tip di atas saya apply untuk perlawanan yang seterusnya, Manchester United vs Aston Villa. Harga murah sebab kategori B.

Sila abaikan tip diatas jika anda kesuntukan masa. Cuma sediakan duit lebih untuk beli dari laman web pihak ketiga.